Srbija: novi Zakon o izvršenju i obezbeđenju - Lexology\nSerbia July 4 2016\nNarodna skupstina Republike Srbije usvojila je krajem 2015.godine novi Zakon o izvrsenju i obezbeenju (,,Sluzbeni glasnik Republike Srbije", br.106/2015) (,,Zakon"). Ipak, najvei broj odredaba Zakona primenjuje se od 01. jula 2016.godine.\nZakon je uveo veliki broj novina u poreenju sa prethodnim pravnim okvirom. Prema zakonodavcu, Zakon bi trebao da postigne ravnotezu izmeu brzine postupka i ujednacavanja sudske prakse, obezbeujui ubrzanje postupka i uklanjanje nesigurnosti koje su se javljale u praksi.\nU izvrsni postupak je ponovo uvedena zalba kao dostupni pravni lek. Visi sudovi i Privredni apelacioni sud, kao drugostepeni sudovi, nadlezni su za odlucivanje o zalbi. Zakon jasno propisuje da drugostepeni sudovi, odlucujui o zalbi, ne mogu da ukinu prvostepenu odluku ve moraju da odluce u meritumu. Ovakvo resenje se cini ispravnim i trebalo bi da spreci odugovlacenje izvrsnog postupka. Iako bi drugostepeni sudovi trebali da doprinesu ujednacavanju sudske prakse, oni se do sada nisu bavili izvrsnim postupkom. Takoe, zakonodavac nije obezbedio dodatna sredstva za implementaciju Zakona, i broj zaposlenih koji rade na predmetima izvrsenja nije povean jos uvek. Stoga, moze se ocekivati da drugostepeni sudovi, koji su ve preoptereeni, nee postupati u skladu sa propisanim rokovima za odlucivanje o zalbi.\nInstituti kao sto su povraaj u preasnje stanje, vestacenje, odlaganje izvrsenja i drugi, koje prethodni zakon nije propisivao, takoe su ponovo uvedeni u izvrsni postupak. Rezultat ovoga u pojedinim slucajevima mogao bi biti usporavanje izvrsnog postupaka, uzimajui u obzir iskustva u vezi sa ovim institutima kada su bili primenjivani u proslosti.\nPrema Zakonu, javni izvrsitelji iskljucivo sprovode izvrsenje, osim u nekoliko situacija, kada je sud iskljucivo nadlezan. Ovo bi trebalo da ubrza postupke izvrsenja, jer je praksa pokazala da su javni izvrsitelji mnogo brzi i efikasniji u sprovoenju izvrsenja u odnosu na sudove. S obzirom da javni izvrsitelji imaju sira ovlasenja, Zakon propisuje stroze uslove za njihovo imenovanje i omoguuje strozu kontrolu njihovog rada.\nU poreenju sa prethodnim zakonom, polozaj treeg lica u izvrsnom postupku je poboljsan. Tree lice sada ima pravo da inicira protivizvrsenje, sredstvo koje ovlasuje tree lice da zapocne izvrsenje protiv poverioca, po okoncanju izvrsenja pokrenutog od strane poverioca, pod uslovom da su ispunjeni uslovi propisani Zakonom.\nSto se tice izvrsenja na nepokretnostima, Zakon uvodi koncept pravne fikcije upisa zabelezbe o izvrsenju u katastar nepokretnosti. Prema ovoj pravnoj fikciji, ukoliko katastar nepokretnosti ne upise zabelezbu resenja o izvrsenju u roku od 72 casa od prijema zahteva za upis, smatrati e se da je takva zabelezba upisana. Ovo pravilo bi trebalo da eliminise neblagovremeno postupanje katastra u ovim situacijama i da bolje stiti interes poverioca.\nZa razliku od prethodnog zakona, Zakon propisuje da javnobeleznicke isprave koje imaju snagu izvrsne isprave predstavljaju izvrsne isprave. Sudovi su dosada u praksi bili skloni odbijanju predloga za izvrsenje na osnovu javnobeleznickih isprava koje imaju snagu izvrsne isprave, pa bi ova novina trebala da takvo postupanje sudova onemogui.\nIzvrsnim poveriocima i duznicima je sada pruzena bolja zastita kada je u pitanju prodaja pokretne i nepokretne imovine putem javnog nadmetanja u postupku izvrsenja. Zakon propisuje da stvar na prvom javnom nadmetanju ne moze biti prodata ispod 70% procenjene vrednosti stvari, dok na drugom javnom nadmetanju ne moze biti prodata ispod 50% procenjene vrednosti stvari. U poreenju sa prethodnim zakonom, pomenuti pragovi vrednosti vezani za prodaju stvari su visi.


Mađarski poslanik u Evropskom parlamentu: Nastaviti pristupne pregovore sa Srbijom\nPoslanik vladajuće mađarske stranke Fides u Evropskom parlamentu danas je u obraćanju evroposlanicima na plenarnoj sednici u Strazburu rekao da je "dobar predznak izjava portparola malteške vlade (koja predsedava EU) da postoji spremnost da se pristupni pregovori sa Srbijom nastave tamo gde je slovačko predsedavanje stalo".\nKako se navodi u saopštenju dostavljenom medijima, Deli je zahvalio Slovačkoj na prethodnom predsedavanju i na tome što je integraciju Zapadnog Balkana tretirala kao prioritetno pitanje.\n- Stoga s pravom očekujemo da se intenziviranje pristupnih pregovora i otvaranje novih poglavlja nađe na istaknutom mestu u programu malteškog predsedavanja - rekao je Deli.\nOcenivši da Evropska unija treba da ima efikasniju politiku proširenja ako ne želi da izgubi uticaj u državama koje bi da joj pristupe, ali i poverenje njihovih građana, Deli je poručio:\n- Ne možemo dozvoliti da evroskepticizam skrene države kandidate sa evropskog puta, a za to odgovornost jednako snose kako nacionalne vlade tako i evropske institucije. Vlada Mađarske, zajedno sa ostalim državama Višegradske grupe, dosledno podržava integraciju Zapadnog Balkana - naveo je Deli.\nOn je ocenio da je uspostavljena dobra politička i privredna saradnja sa zemljama regiona i da je Mađarska spremna da podeli svoja iskustva koja je stekla u vreme dok je i sama bila u procesu pristupanja EU.\nŠta bi se dogodilo kada bi Srbija ZAMRZLA PREGOVORE SA EU\nEP: Rezolucija o Srbiji na dnevnom redu polovinom maja


"Takav proizvod se uvozi i stavlja u promet kao konvencionalni proizvod, proizvod bez genetičke modifikacije. Inspekcijske službe Ministarstva u takvim slučajevima nemaju nikakav zakonski osnov da reaguju", rekao je Glamočić.\nMinistar je kao "veliki propust" u sadašnjem zakonu ocenio to što on nema odredbu koja predviđa obeležavanje GM-proizvoda i dodao da je, za razliku od srpskog zakona, regulativa EU "vrlo restriktivna" u tom pogledu i predviđa obavezno obeležavanje svih proizvoda koji su sačinjeni ili koji sadrže genetski modifikovane organizme.\n"Naš sadašnji zakon ima ozbiljnu manjkavost - on je istovremeno restriktivan jer zabranjuje stavljanje u promet, odnosno gajenje u komercijalne svrhe GMO, a sa druge strane je veoma nebezbedan, jer se po tom zakonu kao GMO ne smatra poljoprivredni proizvod koji sadrži do 0,9 odsto primesa GMO", rekao je Glamočić.\nDodao je da to u praksi znači da su "naša vrata širom otvorena za proizvode do 0,9 odsto sadržaja GMO, jer ih zakon ne tretira kao GMO, te za njih ne traži nikakve posebne dozvole".\n"Za razliku od naše zemlje, EU i za ove proizvode kao i za semenski materijal zahteva da prođu oštru i dugotrajnu proceduru autorizacije, što je veoma komplikovan i zahtevan proces, koji ne rezultira stavljanjem u promet svih ovih proizvoda, već samo onih koji prođu ovu vrlo restriktivnu proceduru", rekao je Glamočić.\nHoćemo, dodao je on, da uvedemo standarde koji važe u EU, što znači da "maksimalno pooštrimo zakon kada je reč o tretiranju proizvoda koji sadrže do 0,9 odsto GMO sadržaja, koji sada slobodno i bez ikakve procedure ulaze na tržište".\nNa pitanje da li Svetska trgovinska organizacija (STO) i EU traže od Srbije da dozvoli genetski modifikovanu hranu, Glamočić je rekao da pravila STO propisuju da članice te organizacije ne mogu primenjivati eksplicitne zabrane uvoza ili izvoza bilo kog proizvoda.\n"Ta odredba nema izuzetke, što znači da se ona odnosi i na proizvode sa GM sadržajem. Međutim, postoje drugi mehanizmi, osim zabrane uvoza, koji omogućavaju državama da de facto onemoguće uvoz kroz sistem koji podrazumeva vrlo oštru proceduru za dobijanje pojedinačnih dozvola za uvoz", rekao je Glamočić.\nPrema njegovim rečima, ukidanje zabrane za uvoz ne znači da će taj uvoz biti slobodan, naprotiv.\n"EU uspostavlja jedan od najrestriktivnijih sistema pribavljanja dozvola koji prethodi stavljanju GMO proizvoda na tržište. Taj sistem podrazumeva režim prethodnih dozvola - što znači da se na tržište ne može pustiti proizvod koji nije prošao strogu proceduru za dobijanje dozvole. To u praksi znači da retko koji proizvod dobija dozvolu za promet u EU", rekao je ministar.\nGlamočić je naveo da ni u Rusiji ne postoji zabrana uvoza ni prometa GMO proizvoda i da se GM soja koristi za ishranu u stočarskoj industriji, a osim soje, još 16 tipova GMO modifikacija prisutnih u prehrambenim proizvodima su dozvoljene i registrovane.\nOn je negirao da usaglašavanje domaćih propisa sa propisima EU podrazumeva da Srbija mora da odobri ganjenje GMO.\n"Apsolutno ne znači. Eventualno odobravanje se vrši po principu slučaj po slučaj za svaku namenu posebno, i to ne znači da svaki konkretni GMO morate odobriti, ali ne možemo da imamo opštu zabranu ako želimo da se uskladimo sa EU", rekao je Glamočić.\nPrema evropskom zakonodavstvu, dodao je on, čak i ako je neki GMO odobren u EU, u svakom konkretnom slučaju može se privremeno zabraniti gajenje tog GMO na teritoriji vaše zemlje uz naučno zasnovano obrazloženje.\n"U celoj EU su u ovom trenutku registrovane za gajenje samo dve GM sorte, jedna sorta krompira i jedan hibrid kukuruza, dok na primer GM soja koja se nelegalno gaji na našim njivama, i koju naše inspekcije redovno uništavaju, nije uopšte registrovana u EU za komercijalno uzgajanje, a nije naravno ni kod nas. Samo ove godine uništeni su zasadi soje sa preko 20 hektara u Srbiji", rekao je Glamočić.\nUpitan da li je promenio mišljenje, jer se 2006. godine zalagao za moratorijum na GMO, Glamočić je rekao da je od tada prošlo sedam godina, što je za oblast biotehnologije u koju spada i GMO veoma dug period.\n"S obzirom na veoma brz i dinamičan napredak savremene nauke i biotehnologije, kao i obilje novih naučnih istraživanja u ovoj oblasti podaci sa kojima danas raspolažem, sa naših njiva, prodavnica, a istovremeno i informacije o uređenju ove materije iz EU koja pre svega vodi računa o zaštiti svojih građana, uveravaju me da moratorijum ne bi bio dobro rešenje, jer je neodrživ", rekao je\nDodao je da bi potpuni moratorijum na GMO značio i zabranu korišćenja genetski modifikovanih bakterija, koje se koriste u proizvodnji velikog broja lekova za humanu i veterinarsku medicinu i da to niko odgovoran ne može da uradi.\nPovodom primedbi da bi dozvola za gajenje i promet GMO narušila imidž Srbije kao mesta gde se proizvodi zdrava hrana, Glamočić je rekao da Srbija u ovom trenutku nije zemlja bez genetski-modifikovanih organizama.\n"Mi godinama neprestano uništavamo nelegalne zasade GM soje, a 'zahvaljujući' važećem Zakonu o GMO, po kome ne postoji obaveza obeležavanja, možda na tržištu imamo i proizvode sa GMO sadržajem koji nisu obeleženi", rekao je Glamaočić.\nOn je dodao da se njegovo Ministarstvo ne zalaže za otvaranje vrata GMO-u, već samo za čvrsto regulisanje tržišta i proizvoda koji se na njemu nalaze.\n"Pozitivnu sliku naše zemlje kao proizvođača zdrave hrane ugrožava postojeća nebezbedna regulativa o GMO-u, ali takođe i zakasneli način tretiranja aflatoksina, neadekvatno regulisanje korišćenja pesticida, kao i nepostojanje Nacionalne referentne laboratorije za bezbednost hrane", rekao je Glamočić.


Metalac Grupa - Metalcu priznanje - Prijatelj porodice\nMetalcu priznanje - Prijatelj porodice\nPrivredna komora Srbije nagradila kompanije koje podstiču porodično-prijateljsko okruženje.\nU kategroiji velikih preduzeća nagradu “Prijatelj porodice 2018” dodeljena je kompanijama Metalac, MK group i VIP mobile, dok je u kategoriji malih i srednjih preduzeća nagrađena kompanij BOSIS. Kompanije kojima su dodeljena priznanja prepoznate su kao kompanije koje stvaraju porodično-prijateljsko okruženje i kvalitetno usaglašavaju poslovne i porodične aktivnosti i obaveze i time daju odličan primer drugima.\nGlavna poruka za dame zaposlene u Metalcu jeste da ne treba da brinu za radno mesto nakon povratka sa porodiljskog. Posao će ih čekati, a kompanija nagrađuje svako novorođeno dete. Već 13 godina Metalac istrajava u svojoj misiji. Do sada je nagrađeno 620 beba, pri čemu se za prvo dete dodeljuje novčani podsticaj od 1.000€, za drugo 2.000€ i po 1.000€ za svako sledeće. Kada deca odrastu, Metalac stipendira i njihove studije.\nNagrada “Prijatelj porodice” dodeljivaće se jednom godišnje, kao javno priznanje društveno odgovornim kompanijama, sa fokusom na čvrsto poverenje između poslodavca i zaposlenog.\nNagradu je dodelila Privredna komora Srbije u saradnji sa Kabinetom ministarke bez portfelja zadužene za demografiju i populacionu politiku, a priznanja su uručili Marko Čadež, predsednik PKS i ministarka Slavica Đukić Dejanović.\nNagradu je, u ime kompanije Metalac, primio generalni direktor Aleksandar Marković, na svečanoj sednici Skupštine PKS.


Pravila o zaštiti privatnosti – Hotel Slavyanski, zvanični veb sajt | Hoteli u Sani Biču\nOva Izjava o zaštiti privatnosti se odnosi na veb sajt www.hotelslavyanski.com koji je u vlasništvu i kojim upravlja objekat Hotel Slavyanski. Izjava o zaštiti privatnosti opisuje način na koji prikupljamo i koristimo lične podatke koje unesete na našem veb sajtu: www.hotelslavyanski.com. Takođe objašnjava opcije koje su vam dostupne u pogledu naše upotrebe vaših ličnih podataka i kako možete da pristupite tim podacima i da ih ažurirate.\nUkoliko ne želite da dozvolite obradu podataka kao što je opisano u stavkama C-F, a nije vam direktno dostupna ova opcija (na primer, u podešavanjima naloga), kontaktirajte objekat na ivan@hotelslavyanski.com .\nOslanjamo se na to da ćete se pobrinuti da svi vaši lični podaci budu potpuni, tačni i aktuelni. Molimo vas da nas što pre obavestite o bilo kakvim promenama ili greškama u vezi sa vašim ličnim podacima na ivan@hotelslavyanski.com . Vaš zahtev ćemo obraditi u skladu sa važećim zakonom.\nUkoliko imate pitanja ili nedoumice u vezi sa načinom na koji obrađujemo vaše lične podatke, ili ako želite da primenite svoja prava u skladu sa ovim obaveštenjem, možete slobodno da nas kontaktirate na ivan@hotelslavyanski.com . Takođe, svoja pitanja i nedoumice možete da uputite lokalnim organima za zaštitu podataka.


Kasni struja iz naših vetrenjača 15 Mar 2016 - novosti\nTURBINE vetroparkova se još uvek ne okreću u Srbiji. Prvi vetropark, čije je otvaranje bilo u novembru prošle godine, ni nakon četiri meseca nije počeo da radi! Drugi projekti su na čekanju, pa je zacrtana snaga od 500 megavata energije iz vetroparkova do 2020. godine - nemoguća misija. Iako se godinama spekulisalo da će energiju vetra iskoristiti strani investitori, koji će na taj način u Srbiju doneti čak milijardu evra investicija, prvu vetroturbinu je izgradio lokalni biznismen Miodrag Kostić. Ipak, još se čeka da se ovaj pogon priključi na sistem elektrosnabdevanja.\n- Proizvodnja još uvek nije započela - kažu u “MK Fintel vind”. - Narednih dana očekujemo puštanje vetroelektrane “Kula” u probni rad. Ne očekujemo da se taksa za obnovljive izvore energije, koja se naplaćuje na računu za struje, na ime priključenja vetroparka na sistem snabdevanja EPS zato poveća.\nKostić je napravio zajedničku kompaniju sa Italijanima i stvorio “MK Fintel vind”, koja je u Kuli uložila 15 miliona evra. Prvi vetropark u Srbiji, izgrađen kod Kule, instalisane snage 9,9 megavata, godišnje treba da proizvodi 27 miliona kilovat-sati zelene energije, što je dovoljno za potrebe blizu 8.000 domaćinstava.\nPrema rečima Slobodana Ružića iz “Enerdži sejving grup”, nakon završetka vetroparka treba oko mesec dana za tehničke probe, što zavisi od operatora distributivnog sistema, u ovom slučaju EPS i EMS, pa bi pogon već uveliko trebalo da bude na “mreži”. Probni rad, koji u Koletovoj firmi najavljuju, trajaće nekoliko meseci, ali za to vreme, vetropark treba da snadbeva distribuciju strujom.\n- Projektovana brojka od 500 megavata za četiri godine je praktično nemoguća - objašnjava Ružić. - Svi ostali projekti se pompezno najavljuju, ali su zapravo tek u fazi procene uspešnosti. Potencijalni ulagači prvo prenesu medijima da će se vetropark graditi, a tek onda odlaze na teren da vide da li im se posao uopšte isplati.\nNajbliže izgradnji poslednjih meseci je vetropark u Zaječaru, za koji je prošle nedelje potpisan predugovor o izgradnji vredan 100 miliona evra.\nNAŠA zemlja se obavezala prema Evropskoj energetskoj zajednici da će do 2020. godine na energetski sistem priključiti 500 megavata energije iz vetroturbina. Odnos brojki i vremena, zasada, nama ne ide naruku, jer trenutno proizvodimo - nula.\nRačunica pokazuje da bi ova količina kilovata bila dovoljna da Srbija ne mora da uvozi struju u periodima kada je nema dovoljno.\nPROJEKAT u Kostolcu u fazi je ispitivanja isplativosti i terena, a za njega je zainteresovana jedna od vodećih energetskih kompanija. Vetropark bi trebalo da bude snage 50 megavata. Na čekanju su i vetroturbine u opštini Plandište, koje radi “Naftna industrija Srbije”, a u koje bi trebalo da bude uloženo 160 miliona evra.


Laguna - Bukmarker - Uzbudljivo predavanje Zorana Nikolića o tajnama Beograda - Knjige o kojima se priča\nDragi čitaoci, u utorak, 11. februara u Delfi cafeu u SKC-u sa početkom u 18 sati Lagunin autor Zoran Nikolić održaće predavanje posvećeno tajnama Beograda. Ovo druženje sa čitaocima obuhvatiće i prikaz najizražajnijih fotografija koje je autor objavio u knjigama „Beograd ispod Beograda“, „Masonski simboli u Beogradu“, „Tajna Novog Beograda“ 1 i 2 i romanu „Grad tajni“.\nZoran Nikolić je, zajedno sa Vidojem Golubovićem, autor knjige „Beograd ispod Beograda“, koja je nedavno doživela jubilarno, deseto izdanje.\nPredavanje zatim dotiče najupečatljivije fotografije iz knjige „Masonski simboli u Beogradu“, u kojem je autor analizirao građevine i simbole koje su slobodni zidari ostavljali kao zapise o svom dvovekovnom postojanju u Beogradu.\nNajzad, predavanje će biti zaključeno briljantnim izborom fotografija iz knjige „Tajna Novog Beograda“, u dva toma, koje je Nikolić potpisao sa Mirkom Radonjićem.\nStotine fotografija izuzetne vrednosti prvi put su objavljene u ovim knjigama, a za potrebe predavanja autor je izabrao reprezentativne snimke koje će prikazati Laguninoj čitalačkoj publici.


dan zaljubljenih | Wake Up With Us Magazine:\nHome » Posts Tagged "dan zaljubljenih"\nOtvaranje umetničke ...\nZvanično otvaranje umetničko zanatske galerije Art Forma održaće se danas, 14. februara od 18h, u Beogradu. Ovom prilikom, pored lepog i kreativnog druženja sa našim umetnicima, muzičkog programa i prijatne atmosfere uz vino i kolače, očekuju vas i posebne dizajnerske kolekcije...\nRomantična Moet edic...\nZa poseban trenutak u životu, kao što je Dan zaljubljenih, dobro poznati francuski brend vina Moet & Chandon predstavio je specijalnu poklon kutiju rozea koje pored odličnog ukusa karakteriše moderanan i romantičan dizajn ambalaže. Fantastični roze paket sadrži bocu šampanjca,...\nDekorativno drvo za ...\nU današnjem DIY projektu možete videti nekoliko različitih primera dekorativnog drvceta koje je u skladu sa Danom zaljubljenih ukrašeno srcima, simpatičnim porukicama i drugim crvenkastim detaljima. Unesite pozitivan dekorativan detalj u enterijer i ulepšajte nekome dan jednostavnim...\nNikada ne zaboravite da sitnice život znače i pokušajte malim znacima pažnje obradujete sebe i ljude oko vas. Ovo nije projekat namenjen samo poklončićima za dan zaljubljenih već i odlično ukrasno pakovanje za neke druge posebne prilike kada želimo da iznenadimo drage osobe....


EP za juniorke: Zmajice izgubile od Bjelorusije u drami i dovele se u tešku situaciju – Sport Centar EP za juniorke: Zmajice izgubile od Bjelorusije u drami i dovele se u tešku situaciju – Sport Centar\nŽenska juniorska košarkaška reprezentacija Bosne i Hercegovine u utakmici za plasman od devetog do 16. mjesta na EP za igračice do 18 godina, koje se održava u Sarajevu, poražena je od Bjelorusija sa 63:61.\nBjelorusknije su dobile prvu dionicu sa 20:14, ali su dobrom igrom u drugoj i trećoj dionici naše košarkašice uspjele da anuliraju vodstvo gošći. Ipak, u posljednjoj četvrtini ponovo smo upali u krizu, a Bjelorusija je to znala iskoristiti i preokrenuti rezultat.\nU dramatičnom finišu, gošće su bile koncentrisanije i stigle su do tijesne pobjede.\nYuliya Vasilevich sa 16 i Anastasiya Halauchyner sa 14 poena predvodile su Bjelorusiju do pobjede, a Zmajicama nisu pomogla ni 24 koša Dragane Zubac. Solidna je bila i Azra Nikšić sa 10 koševa.\nNašem timu do kraja kvalifikacija preostaju još dva meča, a za opstanak u A diviziji potrebne su obje pobjede.


Poslovnost: Banca Intesa predstavila Agroprotekt kredit | Agroservis\n> Poslovnost: Banca Intesa predstavila Agroprotekt kredit\n„Ovaj inovativni proizvod koji smo kreirali u saradnji sa našim dugogodišnjim partnerima predstavlja još jednu potvrdu strateškog usmerenja Banca Intesa da pruža podršku sektoru agrara kao ključnom nosiocu ukupnog privrednog razvoja, ali i našeg opredeljenja da stalnim radom na unapređenju proizvoda jačamo odnose sa klijentima u segmentu poljoprivrede. Jedinstvene karakteristike Agroprotekt kreditaće omogućiti poljoprivrednicima da u jednom proizvodu dobiju i neophodna finansijska sredstva i osiguranje od potencijalne štete bez dodatne naknade, čime ćemo im omogućiti da po konkuretnoj ceni obezbede repromaterijale po svom izboru i potrebama i o istom trošku osiguraju svoje useve bez obzira na vremenske prilike i nepogode, a polisa je dodatna garancija da će im investicija biti vraćena“, izjavio je Darko Popović, član Izvršnog odbora i direktor Divizije za poslovanje sa fizičkim licima i malim biznisom Banca Intesa.\nAgroprotekt kredit dostupan je indeksiran u evrima i u dinarima, i odobrava se u iznosu od 1.000 do 100.000 evra u dinarskoj protivvrednosti, uz fiksnu kamatnu stopu i rok otplate do 12 meseci. Krediti indeksirani u evrima dostupni suuz kamatnu stopu od 6,5 odsto na godišnjem nivou, dok dinarski model kredita banka plasira sa godišnjom kamatnom stopom od 9,9 odsto.Dinamika otplate kredita je prilagođena specifičnim potrebama poljoprivrednika, a u skladu sa tim pozajmljena sredstva se mogu vraćati u vidu mesečnih, tromesečnih ili šestomesečnih rata, ilijednokratno, u celosti, po dospeću kredita.\n„Kako je jedan od najvažnijih ciljeva KfW Razvojne banke u Srbiji jačanje finansijskog sektora, veliko nam je zadovoljstvo da budemo deo projekta kojim se poboljšavaju mogućnosti finansiranja poljoprivrednog sektora. KfW banka je u prethodnom periodu kroz nekoliko inovativnih projekata razvila nove proizvode u sektorima energetske efikasnosti, zaštite zivotne sredine i poljoprivrede i plasirala više od 500 miliona evra subvencionisanih kredita. Proizvod koji predstavljamo danas je sastavni deo Nemačko-Srpske Inicijative za održivi rast i zapošljavanje, i predstavlja početak programa koji ce povećati pristup kreditiranju za preduzeća koja su do sada imala poteškoće u dobijanju kredita“, rekao je Arne Gos (Arne Gooss), direktor kancelarije KfW Razvojne banke u Beogradu.\nReprezentativni primer za klijente RPG kalkulacija EKS 01.02.2016. za kredit indeksiranu EUR\nBanca Intesa ad Beograd, članica, INTESA SANPAOLO, vodeća je banka na domaćem tržištu, pouzdan partner za 1,67 miliona klijenata, fizičkih i pravnih lica. Sa neto bilansnom sumom od oko 4,3 milijarde evra, ukupnim depozitima od 2,8 milijardi evra i ukupnim plasmanima od 2,3 milijarde evra, Banca Intesa Beograd predvodi listu najvećih banaka u Srbiji. Zahvaljujući razvijenoj poslovnoj mreži koju čini 170 ekspozitura širom Srbije, najrazvijenijoj mreži bankomata i POS terminala, profesionalnom timu od oko 3.000 zaposlenih, banka ostvaruje stabilne rezultate u svim oblastima poslovanja. Banca Intesa razvija poslovne aktivnosti u domenu poslovanja sa stanovništvom i malim biznisom, privredom i lokalnim samoupravama.\nGenerali Osiguranje Srbija a.d.o. je druga najveća osiguravajuća kompanija u Srbiji i lider u životnom, zdravstvenom i putnom osiguranju. Kompanija je deo Generali grupe koja je jedna od najvećih globalnih osiguravača sa 70 milijardi evra prihoda od premije u 2014. godini. Sa 78.000 zaposlenih širom sveta u više od 60 zemalja, Grupa zauzima lidersku poziciju na tržištima zapadne Evrope i sve važnije mesto u centralnoj i istočnoj Evropi i Aziji. U centralno-istočnoj Evropi, Grupa posluje u 10 zemalja kroz GPH holding kompaniju, jednu od vodećih osiguravača u regionu.\nFinansijska pomoć Nemačke usmerava se preko KfW Razvojne banke, koja ima ulogu implementacione agencije u ime Vlade Savezne Republike Nemačke. KfW Razvojna banka je deo KfW grupe, jedne of najvećih banaka u Nemačkoj. Finansijska podrška usmerena Srbiji preko KfW Razvojne banke dostigla je vrednost of oko 1,7 milijardi evra.


Vuković održao predavanje o održivom razvoju grada i učešću građana u tom procesu :: Podgorica\nVuković održao predavanje o održivom razvoju grada i učešću građana u tom procesu\nGradonačelnik Podgorice Ivan Vuković, u okviru manifestacije The Right Start, održao je danas predavnje studentima Ekonomskog fakulteta u okviru kojeg je govorio o viziji održivog razvoja Pogorice i aktivnog učešća građana u tom procesu, saopšteno je iz PG biroa.\nVuković je istakao da je osnovni preduslov da Podgorica izgledala kao glavni grad jedne moderne evropske države unaprjeđenje stanja u oblasti infrastrukture, dodajući da je to prioritet gradske uprave.\n“Emancipatorski proces izgradnje jednog grada počinje od izgradnje infrastrukture, jer je infrastruktura ono što razlikuje grad od provincije i bez koje nema civilizovanog života”, istakao je Vuković.\nVuković je naglasio da uprava Glavnog grada intenzivno radi i na izgradnji saobraćajnog prstena kako bi se rasteretio saobraćaj u centru grada i izmjestio tranzitni saobraćaj.\nVuković je istakao da je uprava Glavnog grada odlučila da aktivnim mjerama ekonomske politike podstakne ekonomski rast i razvoj u Podgorici čime će stvoriti prostor za otvaranje novih radnh mjesta, a ključna mjera na tom polju jeste Odluka o proglašenju Biznis zona na teritoriji Podgorice koja je usvojena prije pola godine.\nDekan Ekonomskog fakulteta Nikola Milović je istakao zadovoljstvo zbog još jednog zanimljivog i uspješnog predavanja koje je održano na Fakultetu, poželio uspjeh gradonačelniku Vukoviću u planiranim aktivnostima i poručio studentima: „ Vaša budući uspjeh zavisi od odluka koje sami donosite, ali će Fakultet i institucije sistema biti podrška svim mladim ljudima koji su spremni da ulože napor za svoju budućnost i doprinesu razvoju društva u kojem živimo.“


Pajtić: DS nije stabilna, potrebna je promena : Nadlanu.com\nPajtić: DS nije stabilna, potrebna je promena\nObjavljeno 29. maj 2014. / 08:26:13\nZamenik predsednika Demokratske stranke Bojan Pajtić kaže da se za predsednika stranke kandidovao zbog toga što DS već više godina ne predstavlja društvenu i političku avangardu i zato što želi da spreči njenu "SPO-izaciju".\n"Ako DS nije stranka koja postavlja standard vladavine prava, izgradnje nezavisnih institucija, ekonomskog i opšteg društvenog razvoja, druge političke organizacije nemaju kapacitet da to učine", rekao je Pajtić u intervjuu za "Danas" uoči Izborne skupštine DS koja će se održati 31. maja.\nOn ukazuje i da se stranka od 18. januara, kada je bila sednica GO i kada je praktično podržao lidera Dragana Đilasa, u međuvremenu nije stabilizovala, da joj je potrebna promena, kao i da to misli i traži značajna većina članova.\nPajtić smatra i da je DS danas u težoj situaciji nego ikada u svojoj istoriji, i navodi da on ima jasan plan kako prevazići postojeće stanje, a taj plan obuhvata formiranje demokratskog bloka političkih stranaka, NVO, sindikata, udružženja poljoprivrednika, intelektualaca i javnih ličnosti koje imaju hrabrosti i znanja da budu alternativa režimu u Srbiji.\n"Nakon toga, formiraćemo vladu u senci, jer nam nije namera samo da kritikujemo, već i da nudimo konkretna rešenja u svim oblastima, od ekonomije do zdravstva i prosvete", objašnjava Pajtić.\nOn kaže i da Djilasa niko ne smenjuje, jer su u izbornom procesu svi kandidati ravnopravni, a da je osnovni kvalitet DS upravo to što svako ima pravo da kandiduje program i ideje na stranačkim izborima.\nPajtić smatra i da jedino DS može stati na put, kako je ocenio, "antievropskom ponašanju" aktuelne vlasti.\n"Danas se dešava da predsednik Vlade naređuje parlamentarcima gde će se umivati i koliko će raditi. Većina medija u Srbiji se utrkuje u povlađivanju vladajućem režimu. Politički protivnici bivaju izloženi fizičkom nasilju i progonu. Jedini sam član sadašnjeg užeg Predsedništva DS koji je i u vreme Zorana Đinđića bio član Predsedništva. Zbog toga osećam veliku odgovornost da učinim sve da se spreči „SPO-izacija“ Demokratske stranke", kažže Pajtić.\nNa pitanje da li će ukoliko postane predsednik DS, sa SNS u Vojvodini pokušati da sarađuje, Pajtić kaže da će DS ostati čvrsta opozicija vlasti, za koju ocenjuje da nema sposobnost da unapredi ekonomiju, privuče investitore i obezbedi osnovne demokratske tekovine kao što je sloboda medija.\nbojan pajtićdemokratska strankapolitika


- NIS poklonio hirurške uniforme Kliničkom centru Srbije i bolnici u Batajnici\nponedeljak, 28.12.2020. u 13:04\nŽeleći da podrži zdravstvene radnike u borbi protiv epidemije novog koronavirusa, kompanija NIS poklonila je danas 500 kompleta hirurških uniformi za zaposlene u Kliničkom centru Srbije i novoj bolnici u Batajnici. U ime kompanije NIS donaciju je predstavnicima Kliničkog centra uručio Vadim Smirnov, zamenik generalnog direktora i direktor Funkcije za odnose sa državnim organima i korporativne komunikacije. Takođe, NIS je donirao više od 25.000 litara negazirane vode „Jazak” kao podršku pacijentima i zdravstvenim radnicima u privremenoj bolnici u beogradskoj Areni.\n„Kompanija NIS poslednjih godinu dana zaista pokazuje veliku zainteresovanost i entuzijazam da pomogne u ovako teškoj situaciji. U ovih godinu dana je preko milion evra stiglo pomoći od kompanije NIS – od goriva koje je donirano za avione koji su prevozili opremu, što je u tom trenutku bilo od izuzetnog značaja, preko goriva koje je podeljeno širom Republike Srbije za sanitetska vozila, zatim protokomera za bolnice, do opreme danas. Mi očekujemo da se i druge kompanije uključe u ovu vrstu pomoći, jer je zdravstvenom sistemu u ovom trenutku zaista svaka pomoć dobrodošla”, rekao je Đerlek.\n„Bez obzira na to koliko je bila teška godina, NIS će uvek podržavati Ministarstvo zdravlja u njegovoj borbi sa ovom zarazom. Mi ostajemo optimisti i hoćemo da pošaljemo signal da zajedno, kada podržavamo jedni druge, možemo da pobedimo bilo koji problem. Takođe, želim da zahvalim lekarima i drugom medicinskom osoblju na svemu što čine u ovim danima i da im poželim da u sledećoj godini imaju manje posla i da što više budu sa svojim porodicama”, rekao je Smirnov.\n„Danas dobijamo donaciju od oko 500 kompleta medicinskih uniformi od čega ćemo njih 400 odmah proslediti našoj kovid bolnici u Batajnici, dok ćemo 100 kompleta uniformi proslediti Urgentnom centru. Želim da kažem da je ovo nastavak jedne dobre saradnje između NIS-a i Kliničkog centra Srbije i da podsetim da smo u septembru ove godine imali jednu veliku i značajnu donaciju – 56 kiseoničkih protokomera mahom za kovid bolnice u sastavu Kliničkog centra Srbije. U nadi za još uspešniju saradnju i u narednoj godini, svima čestima Novu godinu”, rekao je Ašanin.\n„NIS je to pokazao kao jedan od ozbiljnih saradnika i partnera zdravstva u Srbiji. Nama je drago da u ovom trenutku postoje ljudi koji prepoznaju koliko i kovid i ne-kovid bolnice rade i da su ovakve donacije više nego potrebne. Sa druge strane, pokazuju da postoji empatija između ozbiljnih firmi i zdravstva u Srbiji, pogotovo za vreme pandemije. Ja se zahvaljujem ne samo NIS-u, nego svima koji su pokazali dobru volju i koji su shvatili koliko naši zdravstveni radnici rade”, naveo je Ercegovac.\nDanašnja donacija samo je nastavak podrške NIS-a zdravstvenom sistemu Srbije u izazovnoj 2020. godini. Želeći da pruži svoj doprinos opštim naporima u suzbijanju epidemije, kao i da podrži zdravstvene radnike i zahvali im na svemu što čine kako bi pomogli obolelima, NIS je u saradnji sa UNICEF-om u septembru bolnicama u Srbiji poklonio 56 protokomera koji se koriste u lečenju obolelih od kovida-19. Pored toga, kompanija je obezbedila donacije Institutu za virusologiju, serume i vakcine „Torlak” i Opštoj bolnici u Čačku za nabavku opreme koja se koristi pri dijagnostici virusa SARS-Cov-2, odnosno za nabavku računara neophodnih za rad zaposlenih. Zdravstvenim ustanovama u Srbiji kompanija je takođe obezbedila donacije u pijaćoj vodi „Jazak”, dok su volonteri kompanije učestvovali u humanim akcijama ulepšavanja prostorija domova zdravlja i bolnica širom Srbije. Tokom aprila i marta većinski akcionar NIS-a, ruska kompanija „Gasprom njeft”, donirala je gorivo za vozila državnih službi Republike Srbije, uključujući vozila Hitne pomoći. Od 2009. godine NIS je kroz različite programe u zdravstvo ukupno uložio više od 215 miliona dinara, a ova vrsta podrške biće jedan od prioriteta društveno odgovornih aktivnosti kompanije i u narednom periodu.


FK Miljakovac i Ambasada Britanije odigrali prijateljski humanitarni fudbalski meč - Sportska centrala\nFK Miljakovac i Ambasada Britanije odigrali prijateljski humanitarni fudbalski meč\n26 sep 2020. 22:48\nNa terenima na Adi Ciganliji danas je bilo svega – na mahove dobrog fudbala, bravuroznih poteza i sjajnih golova, teškog nevremena koje je prekinulo utakmicu na čak pola sata, ali najviše je bilo – dobrih ljudi okupljenih oko pravog cilja.\nNovoosnovani fudbalski klub Miljakovac, jedinstveni klub sa humanitarnom misijom danas je u humanitarnoj fudbalskoj utakmici odmerio snage sa ekipom Britanske Ambasade u Srbiji.\nSeptembar je mesec koji se obeležava kao mesec podrške deci koja boluju od raka, te su tako igrači koji su nastupali u ovoj utakmici donirali sredstva koja će biti prosleđena Udruženju roditelja dece koja boluju od raka, NURDOR-u.\nRezultat je bio u drugom planu ovog meča koji je čak i bio prekinut na pola sata zbog velikog nevremena, ali treba napomenuti da je ekipa Britanske ambasade odnela pobedu rezultatom 3:2.\nIpak, Stjuart Tejlor kapiten na terenu iz delegacije Britanske ambasade napominje da je mnogo bitnija pobeda humanosti koju su danas ostvarila oba tima.\nJovan Simić, osnivač FK Miljakovac napomenuo je da će ovaj klub nastaviti sa promocijom pravih sportskih i fudbalskih vrednosti i da će snagom fudbala skretati pažnju na bitne teme u društvu.\n– Hvala delegaciji Ambasade Velike Britanije u Srbiji koja je odigrala sa nama današnji meč i omogućila nam da prvi humanitarni meč u istoriji našeg kluba bude internacionalnog karaktera i da odmerimo snage sa igračima iz „kolevke fudbala“. Drago mi je što i u ovim teškim vremenima epidemije „Koronavirusa“ uspevamo da se na neki način organizujemo i pomognemo koliko možemo. Fudbal je globalni fenomen i najlepša stvar na svetu koja spaja ljude i nastavićemo da ga koristimo u dobre svrhe, kao što smo i danas, jasan je bio Simić.\nSva sredstva sakupljena na današnjem meču biće donirana Udruženju NURDOR, a svako ko takođe želi da se uključi u ovu humanitarnu akciju i pomogne poboljšanje uslova za lečenja dece obolele od raka u Srbiji može odmah poslati SMS na broj 1150 i tako donirati 100 dinara.


Sa izgradnjom trase koridora 10 od Niša do Dimitrovgrada, počeli su i radovi na izmeštanju dela magistralnog cevovoda vodovodnog sistema Studena-Niš, koji je do sada postojao na deonici auto puta kroz selo Jelašnica. Investitor izgradnje koridora, grčka firma Terna, nakon detaljne procene stručnosti, poslove izvodjača radova na izmeštanju cevovoda poverila je Javno komunalnom preduzeću Naissus. Trasa Studenskog cevovoda dugačka kilometar i 400 metara, biće u potpunosti izmeštena sa dosadašnje lokacije, koja se nalazila na delu auto puta koji prolazi kroz selo Jelašnica. Javno komunalno preduzeće Naissus, kao najkompetentiji izvodjač radova, prema proceni investitora, sredinom septembra je počelo sa poslovima izmeštanja cevovoda. Kako su se zbog dotrajalosti mreže često javljali i veliki gubici vode, sa realizacijom ovog projekta, taj problem biće trajno rešen, a vodovodne cevi zamenjene.


Policija: Napad u Melburnu teroristički incident\npetak, 09 novembar 2018 11:52\nPolicija Melburna saopštila da se današnji napad, u kom je ubijena jedna osoba, a tri ranjene, istražuje kao teroristički incident.\nU centru tog australijskog grada troje ljudi je izbodeno, od kojih je jedna osoba preminula, a napadača koji ih je napao i vitlao nožem na ulici policija je upucala i on je primljen u bolnicu u kritičnom stanju.\nHaos je krenuo u popodnevnim satima po lokalnom vremenu kada je policija pozvana zbog vozila koje je gorjelo u ulici Burk.\nJedan od prolaznika Dru Her kazao je za AP da je hodao ulicom kada je čuo eksploziju koja je došla od automobila koji se zapalio i da je potom vidio "velikog momka kako udara policijski automobil".\nHer je naveo da je "oko 1,93 metra visoki napadač bio obučen u islamsku odjeću i imao afrički izgled". "Policajci su pokušavali da ga obore udarajući ga palicama, ali on se nije dao", rekao je očevidac.\nViše iz ove kategorije « Borisov stigao u Beograd, priprema posjetu Putina Zemljotres ponovo pogodio Zakintos »


14 Tra 2018\tglavni urednik\nEvropska komisija (EK) će naredne nedelje objaviti Paket proširenja u kojem se procenjuje stanje u zemljama koje nastoje da se pridruže 28-članom bloku. Radio Slobodna Evropa (RSE) je imao ekskluzivni uvid u dokument, koji će biti objavljen 17. aprila u Strazburu.\nNeuralgične tačke u svim zemljama Zapadnog Balkana ostaju one koje su vezane za vladavinu prava. Organizovani kriminal i korupcija ostaju sinonim za svaku zemlju u reginu. EK ponovo, u više navrata, koristi izraz "zarobljene države".\nJavna uprava u zemljama u regionu ostaje slaba, a malo ili nimalo progresa je zabeleženo na polju slobode izražavanja.\nPonovo se naglašava da su bilateralni sporovi i dalje među glavnim preprekama u procesu evrointegracija, a u prethodnom periodu nije postignut ni jedan rezutat u rešavanju otvorenih pitanja među susedima.\nOvogodišnji šampion će biti Albanija koja će dobiti preporuku za otvaranje pristupnih pregovora. Ista preporuka će biti ponovljena za Makedoniju. Za Crnu Goru se ocenjuje da je puno toga na papiru, a ništa u praksi. Put Srbije ka Evropskoj uniji (EU) nastavlja da zavisi od pristupa prema normalizaciji odnosa sa Kosovom. Bosna i Hercegovina te Kosovo su zemlje koje su u prethodnoj godini obeležile usporavanje u reformskom procesu.\nStanje u regionu iz ugla EK\nU nacrtu Paketa o proširenju EK se ocenjuje da je korupcija na Zapadnom Balkanu rasprostranjena. Prema mišljenu stručnjaka iz Brisela, zemlje "moraju da beskompromisno iskorene i eliminišu bilo koji elemenat zarobljene države".\nU nacrtu u koji RSE ima uvid, navodi se da je od suštinskog značaja postojanje jakih i nezavisnih institucija kako bi se sprečila ili izborila korupcija na najvišem nivou te kako bi se sprovele efikasnije istrage i krivična gonjenja.\n"Specijalizovana tela su uspostavljena u svim zemljama, međutim, slučajevi neobjašnjivog bogatstva među politički izloženim osobama se retko istražuju. Ograničeni napredak pokazuje nedostatak iskrene političke volje u kombinaciji sa ograničenim administrativnim kapacitetima", stoji u nacrtu Paketa proširenja Evropske komisije.\nOva institucija smatra da je uporište organizovanog kriminala i dalje veoma jako u zemljama proširenja. U dokumentu se navodi da moćne grupe operišu na Zapadnom Balkanu i Turskoj te da tzv. balkanska ruta ostaje važna ulazna ruta za trgovinu nedozvoljenim robama, naročito droga i oružja, kao i ljudi na putu ka EU.\nU nacrtu Paketa o proširenju se navodi da nema potpunog poštovanja osnovnih prava, bez obzira što su ona zagarantovana u zakonodavstvu u svakoj zemlji regiona. Putem ovog dokumenta se traži da se posveti posebna pažnja u zaštiti slobode izražavanja i nezavisnost medija.\nTakođe se podvlači da se u svim zemljama nastavlja sa naporima da se utiče na javni servis te da je prisutno netransparentno finansiranje medija. Sve ove zloupotrebe, prema ocenama EK, "podrivaju ne samo osnovno pravo na slobodu izražavanja, već i demokratiju u regionu".\nPaket proširenja ukazuje da adekvatno funkcionisanje državnih institucija ostaje među važnijim izazovima u mnogim zemljama regiona. S tim u vezi, u dokumentu se naglašava da se kapacitet nacionalnih skupština u obavljanju osnovne funkcije zakonodavnog nadzora, potkopava nedostatkom političkog dijaloga, preteranim korišćenjem hitnih parlamentarnih procedura, kao i nedostatkom konstruktivnog angažovanja svih partija.\nEK u ovom dokumentu smatra da zemlje proširenja imaju značajan ekonomski potencijal, ali da se zemlje suočavaju sa ozbiljnim strukturalnim ekonomskim i društvenim izazovima.\n"Investiciona klima na Zapadnom Balkanu je otežana elementima zarobljene države, posebno u pogledu nedostatka izvršnog i efikasnog sudskog sistema i neujednačene primene pravila konkurencije", ističe se u nacrtu izveštaja.\nJedina, donekle pozitivna ocena ovog izveštaja, tiče se mera u borbi protiv terorizma i migraciji.\nU poglavlju o terorizmu, EK ocenjuje da su sve zemlje nastavile sa dobrim naporima da usaglase zakonodavstvo i praksu sa standradima EU. Međutim, i ovde se prepoznaje potreba za efikasnije strukture na nacionalnom i regionalnom nivou kako bi se obezbedili konkretni rezultati, naročito u pogledu sprečavanja nasilnog ekstremizma, krijumčarenja oružja, finansiranja terorizma, pranja novca, podele informcija, kao i politika protiv radikalizacije.\nOsvrćući se na mere koje su preduzete na polju migracije, u dokumentu se zaključuje da je briselska pomoć zemljama regiona još 2017. rezultirala smanjenjem obima migracionih tokova, do 91 od sto.\nPrepoznaje se uloga Srbije i Makedonije koje se u dokumentu kvalifikuju kao "pouzdani partneri" u ovom polju. Međutim, i o ovom pitanju, EK smatra da ima prostora za zabrinutost kada je u pitanju trgovina ljudima i migrantima.\nPoseban prostor u ovom dokumentu je posvećen regionalnoj saradnji. Nacrt ovog dokumenta potvrđuje da postoji redovni kontakt, kao i saradnja na nivou vlada ili regionalnom nivou. Ističe se da postoji potreba za dodatnim naporima u "najosetljivijim oblastima", poput ratnih zločina, nestalih osoba, organizovanog kriminala te sudskoj i političkoj saradnji.\nPonovo se naglašava da EU niti želi, niti može da uvozi bilateralne sporove, koji zahtevaju hitno rešenje. U dokumentu se navodi da još nema napretka na ovom polju. Stoga se podvlači neophodost hitnog napretka u procesu dijaloga između Beograda i Prištine koji bi se trebao okončati zakonski obavezujućim sporazumom o normalizaciji.\nAlbanija – ovogodišnji šampion\nAlbanija će dobiti preporuku EK o otvaranju pristupnih pregovora o punopravnom članstvu. U nacrtu izveštaja o ovoj zemlji, Brisel smatra da je Albanija postigla stabilan napredak u implementaciji pet ključnih prioriteta za otvaranje pristupnih pregovora.\nU izveštaj o Albaniji se navodi da su reforme u javnoj upravi konsolidovane sa ciljem jačanja profesionalizma i depolitizacije. Preduzeti su dodatni koraci u jačanju efikasnosti, nezavisnosti i odgovornosti pravnih institucija.\n"Ovo uključuje i prve konkretne rezultate u re-evaluaciji svih sudija i tužilaca", stoji u nacrtu izveštaja o Albaniji u kome se ocenjuje da su preduzeti odlučujući napori u borbi protiv korupcije i organizovanog kriminala, uključujući i uspostavljanje solidnih rezultata u proaktivnim istragama, krivičnim gonjenjima i presudama.\nU nacrtu teksta se od Tirane traži da zadrži momentum u reformama i nastavi da pokaže konkretne i opipljive rezultate u re-evaluaciji sudija i tužilaca.\nEK izražava spremnost da primeni takozvani "ojačani pristup" za pregovaračka poglavlja o pravosuđu, osnovnim pravima i slobodama, kao i za slobodu i bezbednost zemlje.\nBosna i Hercegovina – usporene reforme\nPrema navodima EK, ova zemlja je bila veoma spora u protekloj godini u postizanju rezultata u prioritetima koji proizilaze iz reformskog procesa. U izveštaju o BiH se navodi da zemlja mora da ubrza reforme koje su orijentisane ka EU kako bi se rešili i duboko ukorenjeni strukturalni problemi koji su bili prepreka za napredak zemlje.\n"Adektavno funkcionisanje ovog mehanizma će ostati ključno kako bi zemlja bila u stanju da se suoči sa rastućim izazovima u procesu evrointegracija", poručuje se u izveštaju o BiH.\nCrna Gora – napredak na papiru a zastoj u praksi\nU Crnoj Gori nema vidljivog i značajnog praktičnog uticaja reformi u polju vladavine prava, iako je zemlja napredovala u legalnom i institucionalom okviru, ocenjuje se u dokumentu EK.\nIzveštaj o Crnoj Gori ocenjuje da nema napretka o pitanju slobode izražavanja. Ova zemlja je otvorila već 30 poglavlja u pristupnim pregovorima i privremeno zatvorila tri. Međutim, prema nalazima EK, sveobuhvatni pravni sistem treba da pokaže više rezultata.\n"Napredak u poglavljima vladavine prava, demonstrirani opipljivim rezultatima, naročito u jačanju slobode izražavanja i medija, kao i dokazi u borbi protiv korupcije i organizovanog kriminala, pranja novca i trgovine ljudima, nastaviće da utvrde sveukupan tempo pristupnih pregovora", stoji u nacrtu izveštaja o Crnoj Gori.\nOsvrćući se na izbore koji su održani 2016. godine, u izveštaju se navodi da je malo učinjeno u sudskim postupcima oko izbornih neregularnosti. Stoga se od podgoričkih vlasti traži da se angažuju kako bi se konsolidovalo poverenje u izborni okvir. Povratak političke debate u parlamentu je odgovornost svih partija, poručuje se u izveštaju.\nKosovo – izbori usporili reforme\nIzveštaj o Kosovu utvrđuje da je u protekloj godini usporen reformski proces zbog odugovlačenog izbornog perioda.\nOd nove kosovske Vlade i Skupštine se putem izveštaja traži da se preduzmu reforme vezane za EU te da se one tretiraju kao prioriteti. Takođe se traži izgradnja koncenzusa oko ključnih strateških pitanja za Kosovo. Od prištinskih vlasti se traži ubrzanje implementacije Sporazuma o stabilizaciji i pridruživanju, kao i agende evropskih reformi.\nIzveštaj o Kosovu se pozabavio i prošlogodišnjim pokušajem u kosovskoj Skupštini da se ukine Specijalni sud, što je "izazvalo ozbiljnu zabrinost".\n"Biće od ključne važnosti za Kosovo da u potpunosti ispuni međunarodne obaveze koje se tiču specijalnih komora i kancelarije specijalnog tužioca koje su uspostavljene da bi se razjasnili određeni navodi o međunarodnim zločinima koji su počinjeni u kontekstu sukoba na Kosovu", poručuje se u nacrtu izveštaja o Kosovu.\nojača angažovanje u dijalogu sa Srbijom, kao i da sprovede sve postignute sporazume, naročito sporazum koji se odnosi na formiranje Zajednice srpskih opština na Kosovu.\nMakedonija – pozitivne ocene za novu političku elitu u Skoplju\nEK ponovo preporučuje otvaranje pristupnih pregovora sa Makedonijom. Izveštaj o ovoj zemlji je među pozitivnijim u paketu u kome Brisel prepoznaje "jasno prisustvo političke volje za napredak".\nU izveštaju o Makeodniji se upozorava da šteta koja je nastala godinama "ne može proći preko noći", ali da je zemlja već prevazišla duboku političku krizu te da su strukturalne reforme dugačak proces koji će potrajati godinama.\nU nacrtu izveštaja o Makedoniji se podvlači da je za dalji napredak zemlje od odlučujuće važnosti zadržavanje i produbljivanje momentuma u trenutnom procesu hitnih reformskih prioriteta.\nEK izražava spremnost da podrži ovaj proceš tako što će primeniti takozvani ojačani pristup za pregovaračka poglavlja o pravosuđu, osnovnim pravima i slobodama te slobodi i bezbednosti zemlje.\nSrbija – reformama i dijalogom ka EU\nU izveštaju o Srbiji se poručuje da će tempo pristupnih pregovora između Brisela i Beograda nastaviti da zavisi od napretka u reformskom procesu u Srbiji, ali i od dijaloga o normalizaciji odnosa sa Kosovom.\nU dokumentu se od Srbije traži da produbi angažovanje u dijalogu sa Kosovom te da sprovede postignute sporazume sa posebnim naglaskom na sporazum o energetici.\n"U tom smislu je dobrodošla predsednikova inicijativa da pokrene unutrašnji dijalog o Kosovu", stoji u nacrtu izveštaja o Srbiji u kome se dodaje da zemlja treba da nastavi odigrati pozitivnu ulogu u regionu, da poboljša regionalne odnose te da očuva stabilnost.\nKada je reč o vladavini prava, u izveštaju se navodi da je bilo nekog napretka, međutim, od Srbije se traži da ojača napore i pokaže konkretne rezultate, naročito u smislu "stvaranja i omogućavanja klime" za slobodu izražavanja, u jačanju i efikasnosti nezavisnog sudskog sistema, kao i postizanju održivog napretka u borbi protiv organizovanog kriminala i korupcije.\nHoće li se poslaničke naknade svesti u zakonski okvir?\nMore in this category: « Putin uspoređuje Siriju i Jugoslaviju\tSloboda pobijedila Borac »


Vlada na farmi u Bačkom Gradištu podnosi izveštaj o radu - Portal Moj Bečej - Bečejske opštine iz ugla građana!\nNaslovna Aktuelne vesti bečejskih opština Politika Vlada na farmi u Bačkom Gradištu podnosi izveštaj o radu\nVlada na farmi u Bačkom Gradištu podnosi izveštaj o radu\nVlada na farmi u Bačkom Gradištu podnosi izveštaj o radu. Ministri u Vladi Republike Srbije podneće izveštaj o sto dana rada na farmi u Bačkom Gradištu.\nPrema informacijama kojima raspolažu dnevne internet novine „MojBečej“ članovi vlade će u prepodnevnim satima u nedelju 3. avgusta, umesto u Nemanjinoj u Beogradu, na poljoprivrednom gazdinstvu Katalin Mužlai u selu nadomak Bečeja izvestiti o rezultatima u protekla tri meseca. Podsetimo i da su ministri pre nekoliko dana autobusom otputovali u Niš na svečanu sednicu povodom 100 godina od početka Prvog svetskog rata. Oni će i na farmu u Bačko Gradište stići, najverovatnije, autobusom. Nije poznato da li su u prethodnom periodu predstavnici izvršne vlasti zasedali na sličnim mestima. Premijer Srbije Aleksandar Vučić izjavio je 30. jula za Betu da je u načelu zadovoljan radom svih ministara u prvih sto dana Vlade Srbije.


NBS za brzo formiranje vlade\nIz ugla makroekonomske stabilnosti zemlje poželjno je da se buduća vlada brzo formira i da potom donese efikasne mere fiskalne konsolidacije, odnosno smanjenja minusa u budžetu i daljeg rasta javnog duga. To uključuje i obnavljanje aranžmana sa Međunarodnim monetarnim fondom, što bi doprinelo povoljnoj percepciji rizika Srbije i imalo stabilizirajući uticaj na finansijska tržišta. Ovim rečima se Bojan Marković, viceguverner, obratio okupljenim novinarima predstavljajući najnoviji Izveštaj o inflaciji Narodne banke Srbije.\nMeđugodišnji rast cena u aprilu iznosio je 2,7 odsto. U toku prvog tromesečja potrošačke cene porasle su dva odsto, a skroman inflatorni uticaj imalo je slabljenje dinara, dok su značajan doprinos rastu cena dala poskupljenja naftnih derivata i cigareta. Međutim, od maja u centralnoj banci očekuju umeren rast inflacije.\n– U drugom tromesečju 2012. rastu inflacije najviše će doprineti poskupljenje voća i povrća s dolaskom nove poljoprivredne sezone. Osim toga, očekujemo da će posle formiranja vlade biti nadoknađen izostanak rasta regulisanih cena u dosadašnjem delu godine – kaže Marković.\nKljučni rizici za odbranu cena, što je osnovni zadatak NBS, vezani su za budžet i fiskalnu politiku. Izostanak snažnih mera konsolidacije javnih prihoda i rashoda mogao bi da ima inflatorne posledice kroz rast premije rizika zemlje i pojačane pritiske na dinar.\n– Ukoliko bi, s druge strane, mere fiskalne konsolidacije uključile i povećanje poreza na dodatu vrednost, to bi dovelo do jednokratnog rasta cena, ali bi na srednji rok inflatorni pritisci bili niži – ističe Marković i dodaje da je važno racionalizovati rashode, ali i povećati prihode u budžet. Povećanjem nekih poreza ili boljom naplatom. Paralelno sa programom fiskalne konsolidacije vlada bi morala da sprovodi i strukturne reforme\n– Do vidljivijeg rasta srpske privrede, od oko tri odsto, moglo bi da dođe 2013. godine, pre svega zbog rasta proizvodnje u automobilskoj industriji. Sporiji rast mogao bi se desiti u slučaju snažnije fiskalne konsolidacije. Ipak, smatramo da je ona poželjna, jer bi doprinela makroekonomskoj stabilnosti održivosti javnog duga, padu rizika zemlje i troškova zaduživanja, što bi sve zajedno imalo pozitivan dugoročan uticaj na ekonomsku aktivnost u Srbiji – smatra Marković.\nKao uzroke poslednjeg neznatnog slabljenja dinara u NBS vide povećan uvoz energenata zbog hladnog vremena, pad izvoza, odlazak Ju-Es stila iz smederevske železare, odlaganje aranžmana sa MMF-om, povećano trošenje dinarskih sredstava države i smanjen priliv kapitala.


DEL ARNO BEND JE AMAJLIJA – ROCK RADIO BEOGRAD\nDEL ARNO BEND JE AMAJLIJA\nKako je i sam Jovan iz benda objasnio za naš radio ,,nekako im uvek dobro prođe sezona kada je mi otvorimo”, a to ne važi samo za Centar za obrazovanje i kulturu ,, Božidarac”, već i za druge manifestacije, ali najpre za slušaoce. Del Arno bend budi mir u čoveku i nakon nastupa ispraća spokojnu publiku.\nOni su početkom godine objavili Box Set izdanje “Igraj dok te ne sruše – prvih 30 godina” i time najavili ulazak u studio i rad na novim pesmama i projektima. Obećanje su ispunili i već u junu su objavili novi singl “Još uvek ima nade” koji ujedno predstavlja rezultat izuzetno uspešne saradnje sa Hornsmanom Kojotom. Singl je doživeo neverovatan uspeh na radio stanicama, a raritetna stvar u vezi sa ovom pesmom je da Kojot po prvi put peva na maternjem jeziku.\nNakon jako uspešne letnje sezone, DAB nastavlja svoju koncertnu aktivnost po zemlji i regionu, te je bilo logično da zakažu susret Beograđanima 14. oktobra u Božidarcu kako bi zajedno otpevali novi singl, ali i već dobro poznate pesme u novim aranžmanima. Zagrevanje počinje sa bendom Besne gliste u 20h.


(NE)ZAKONITOST NAKNADE ZA OBRADU KREDITA: Udruženje bankarskih klijenata podnelo nekoliko desetina novih tužbi po osnovu naplate troškova koji nisu bili jasno objašnjeni pre potpisivanja ugovora građana sa bankama. Najviše žalbi u poslednje vreme, imaju zbog toga što pojedine banke naplaćuju naknadu za obradu kredita, za praćenje kredita i naknadu za prevremenu otplatu. Ostali troškovi su slanje opomena u slučaju kašnjenja, nezakonite zatezne kamate\nPoslednjih desetak dana Udruženje bankarskih klijenata "Efektiva" primilo je nekoliko stotina mejlova, poziva i ličnih poseta građana, koji se žale na rad banaka u Srbiji, a u vezi sa "skrivenim" troškovima koje im te banke naplaćuju.\nŠto se troškova tiče, kažu oni, najviše žalbi u poslednje vreme, imaju zbog toga što pojedine banke naplaćuju naknadu za obradu kredita, za praćenje kredita i naknadu za prevremenu otplatu. Ostali troškovi su slanje opomena u slučaju kašnjenja, nezakonite zatezne kamate i mnogo toga još, navode iz "Efektive". Bankarski sektor u Srbiji 2016. godine je imao rekordnu dobit od provizija i naknada i po tom su osnovu zaradili više od 25,9 milijardi dinara.\nCentar NBS-a, koji prima pritužbe građana na rad banaka, je od početka 2016. godine do maja 2017. godine, primio 56 žalbi koje se odnose na naplatu naknada od strane banaka. Ukupno, za ceo navedeni period bilo je 1.045 različitih pritužbi, kažu u Narodnoj banci.\nU NBS-u ističu da "imajući u vidu važeću regulativu, ne postoje 'skriveni troškovi', jer je Zakonom o zaštiti korisnika finansijskih usluga ("Sl. glasnik RS", br. 36/2011 i 139/2014) propisana obaveza bankama da korisnike još u fazi ponude informišu o svim obavezama za korisnika o korišćenju konkretnog proizvoda ili usluge". Dodaju da se u ponudi banaka mora jasno navesti da li su ti troškovi fiksni ili promenljivi, a ako su promenljivi, da navedu periode u kojima će se menjati i način izmene.\n"Troškovi su različiti i kreću se od oko 200 dinara mesečno za održavanje računa, provizije za plaćanje računa preko banke od oko 500 dinara mesečno, pa do plaćanja iznosa članarine za korišćenje kreditne kartice od oko 100 dinara mesečno", navode u "Efektivi".\nIzvor: Vebsajt 021, 23.05.2017.


Američki sistem PVO 'Patriot', skupo oružje za probirljive kupce\nIzvor: RTS, 01.Avg.2021, 06:09\nOružane snage Sjedinjenih Američkih Država čuvaju vazdušni prostor svoje zemlje velikim brojem aviona još od vremena Hladnog rata. Raketni sistemi za protivvazduhoplovnu odbranu su tek druga linija. Jedan od sistem PVO velikog dometa >> Pročitaj celu vest na sajtu RTS << koji je na drugoj liniji je MIM-104 "Patriot".\nTrenutno najvažnija lokacija za "Patriot" je JemenU invaziji na Irak 2003. potvrđeno je obaranje svih iračkih balističkih raketa i po jednog britanskog i američkog aviona. To opet nije uticalo na prodaju "Patriota", kao ni na finansiranje razvoja novih tehnologija.


Naslovna » Aktuelnosti » Predsednik Nacionalnog saveta Nikolić otvorio je danas u Pekingu poslovni forum o investicionim projektima u Srbiji\nPredsednik Nacionalnog saveta za koordinaciju saradnje sa Ruskom Federacijom i NR Kinom Tomislav Nikolić otvorio je danas u Pekingu poslovni forum o investicionim projektima u Srbiji, na kome su učestvovale kineske kompanije zainteresovane za investiranje u Srbiju, u oblasti energetike, infrastrukture, saobraćaja, poljoprivrede.\nPredsednik Nacionalnog saveta Nikolić istakao je da je danas naša saradnja sa Kinom strateška. “Srbija je iskren prijatelj, partner Kine i raduje se njenom svakodnevnom napretku. Kao sveobuhvatan strateški partner Kine, Srbija se uzdiže zajedno sa Kinom. Danas na poslovnom forumu prisutne su kineske kompanije koje rade, radile su ili će tek raditi u Srbiji, ovde je i predstavnik kompanije Zđin, jednog od najvećih kineskih investitora u Srbiji. Pored investicija u RTB Bor i Železaru Smederevo, kineska kompanija Linglong investirala je u proizvodnju guma u Zrenjaninu, a kompanija Mint u proizvodnju automobilskih delova u Loznici, čime prelazimo i na novi oblik saradnje, na zajedničku proizvodnju za treća tržišta. Zainteresovani smo za izgradnju termoelektrane Štavalj, termoelektrane u Kragujevcu, rafinerije nafte u Smederevu, saradnju u oblasti proizvodnje hrane, bankarstvu.\nPolitička klima u Srbiji za kineske investitore je pogodna jer nema političara u Srbiji koji neće prihvatiti kineske investicije. Srbija će sa Kinom tokom Drugog foruma “Pojas i put” potpisati više od deset novih sporazuma, među kojima je i Plan bilateralne saradnje u svim oblastima saradnje Kine i Srbije.\nKrajem ove godine očekujemo i posetu predsednika Kine Si Đinpinga, što će dati novi podstrek našoj zajedničkoj saradnji. Kineske kompanije, nove investicije, nova tehnologija, kultura i znanje Kine dobrodošle su u Srbiju. Pozivam vaše kompanije da slobodno investiraju u Srbiju, da zajednički sarađujemo i ostvarujemo nove poslovne uspehe”, naglasio je predsednik Nacionalnog saveta Nikolić.\nPredsednik Kineskog saveta za promociju međunarodne trgovine Džang Jongming istakao je da na današnjem ekonomskom forumu prisustvuje niz kineskih kompanija veoma zainteresovanih za investiranje u Srbiju. “Predsednik Kine Si Đinping istakao je da Kina i Srbija imaju specijalne, bratske veze. Institucije naše dve države svesrdno sarađuju na unapređenju kinesko-srpske privredne saradnje. Naš Savet podržava investiranje kineskih kompanija u Srbiju i spremni smo da ugovaramo i podržavamo aktivnosti kineskih kompanija u Srbiji i drugim državama. Srbija ima dobru poziciju, dobre odnose sa kineskim rukovodstvom, višedecenijsko prijateljstvo, a ovde smo danas da razgovaramo o zajedničkim poslovnim mogućnostima i nadamo se novim poslovnim uspesima”, naglasio je Džang Jongming.\nNa poslovnom forumu među učesnicima bile su i kompanije: PowerChina SEDC, Zijin, China Construction Third Engineering Bureau Co., Ltd, Beiqi Foton Motor Co., Lt, China National Technical Import and Export Corporation, Beijing Public Transit Tramway Co. , Ltd, Power China Hubei Engineering Co. , Ltd, China Railway Material Group Co. , Ltd, China Energy Engineering Corporation (CEEC), China Machinery Engineering Corporation, Shandong Heavy Industry Group, China Light Resources Import and Export Corporation, Wanli Think, Tank, China Fortune Land Development, China Petroleum Engineering & Construction Corporation, Niulanshan Distillery Co Ltd in Alcoholic Drinks (China),China Petroleum Technology Service Alliance.


Pompeo: Rusija guši slobodu govora - CdM\n“Glas Amerike i Radio Slobodna Evropa/Radio Sloboda su vitalni izvor informacija za Ruse. Pozivamo ruske vlasti da preispitaju nova ograničenja za slobodne medije”, napisao je Pompeo na Tviteru.\nStejt department je ranije danas objavio izjavu Pompea da su SAD “duboko zabrinute” zbog nedavnog nacrta uredbe ruskih vlasti, na čijoj su meti, kako se navodi, mediji u Rusiji finansirani od Američke agencije za globalne medije (USAGM).\n“Više od 70 godina Glas Amerike i Radio Slobodna Evropa/Radio Sloboda vitalni su izvor nezavisnih vijesti i informacija za gradjane Rusije. Ova uredba će uvesti nove teške zahtjeve koji će dodatno umanjiti sposobnost Glasa Amerike i RFE/RL da rade na teritoriji Rusije”, naveo je Pompeo.\nOn je izrazio zabrinutost zbog “obračuna s nezavisnim medijima u Rusiji” i pozvao Moskvu da poštuje međunarodne obaveze i standarde OEBS u vezi sa slobodom izražavanja.\n“Pozivamo ruske vlasti da preispitaju ove poteze koje će dodatno naštetiti bilateralnim odnosima”, dodao je Pompeo.\nNacrtom uredbe treba da bude dopunjen ruski zakon iz decembra 2017. godine kojim su mediji finansirani iz inostranstva proglašeni za strane agente, podsjeća Glas Amerike.\nTagsMajk Pompeo mediji Rusija SAD uticaj\nRusi su stalno u nekom grču,da im neko ne otme ogromno bogastvo,jer su svjesni da ne gospodare sa time ni približno kako bi to zapad radio,i stalno prave neke probleme.Paranoja im se uvukla pod kožu,još od drugog rata,i donekle ih čovjek razumije,ali što je mnogo mnogo je?!\nSjećate li se nespretne izjave Medlin Olbrajt da nije pošteno da ogromni resursi Sibira pripadaju samo Rusiji?


Vučić: Haradinaj je u pravu\nIzvor: B92, 07.Dec.2018, 15:28\nPredsednik Aleksandar Vučić izjavio je da je nije srećan zbog izjave ambasadora SAD u Prištini da je najavljeno formiranje vojske Kosova pozitivan korak.\nVučić je rekao i da je svestan da nije realno da Srbija promeni mišljenje Amerike, za koju je nezavisnost Kosova gotova stvar.\nNakon otvaranja fabrike u Kragujevcu, Vučić je rekao da je uvek govorio da Albanci ništa ne rade sami, već da iza svega stoje Sjedinjenje Američke Države.\n"Samo što to >> Pročitaj celu vest na sajtu B92 << ne moramo uvek otvoreno da kažemo. Imaju oni još saveznika u Evropi i zato moramo da se preorijentišemo na fabrike i na budućnost, da razmišljamo kako da pobeđujemo pameću. A mi da vojno pobedimo Ameriku... Nemojte. Jednom smo pokušali, pa nismo uspeli. Iako smo tada bili napadnuti i zna se šta ja mislim o agresiji", rekao je Vučić.\nKomentarišući izjavu kosovskog premijera Ramuša Haradinaja da će Amerika stati na stranu Kosova ako dođe do sukoba sa Vojskom Srbije, Vučić je rekao da je Haradinaj u pravu i da on očekuje da će SAD biti na strani Kosova, šta god da Priština uradi i koji god sporazum da prekrši.\n"Krajnje je vreme da se s tim pomirimo da su SAD priznale nezavisnost Kosova i da je to kraj priče za njih. Nije realno da Srbija može da promeni mišljenje Amerike. Mi smo u ćošak saterani, onoliko malo koliko nas ima i koliko smo slabi, moramo da se sačuvamo", rekao je on i ponovio da je vitalni interes Srbije da sačuva mir i brani svoje nacionalne interese.\n"Da li će to da nas spase svih muka i nedaća? N naravno da neće. Ali hvala toj divnoj zemlji, umećemo to da cenimo u budućnosti", rekao je on.\nNezavisne Novine: Vučić: Haradinaj je u pravu\nPredsednik Srbije Aleksandar Vučić izjavio je danas da nije srećan zbog izjave američkog ambasadora u Prištini Filipa Kosneta da je formiranje vojske Kosova pozitivan korak, ali da je svestan da nije realno da Srbija promeni mišljenje Amerike, za koju je nezavisnost Kosova gotova stvar.Nakon otvaranja...\nIzvor: Radio Televizija Vojvodine, 07.Dec.2018\nRamuš Haradinaj je potpuno u pravu kada kaže da će SAD, šta god da se desi, biti na njihovoj strani, bez obzira koliko Priština kršila međunarodno pravo, primetio je danas predsednik Aleksandar Vučić i dodao da je krajnje vreme da se pomirimo s tim...Istakao je da je odavno jasno da SAD stoje...


Kako porodica može da pomogne svom detetu – budućem profesionalnom sportisti? - Život - Dnevni list Danas\nPočetna » Život » Kako porodica može da pomogne svom detetu – budućem profesionalnom sportisti?\nPorodica kao prvi sistem kojem dete pripada predstavlja nezaobilaznu osnovu za njegov razvoj. U okviru ovog sistema dete uči i razvija svoje socijalne i emocionalne, ali i kognitivne veštine. To je prva pozornica gde isprobaje repertoar ponašanja i pokušava da pronađe prave načine za suočavanje sa stresnim situacijama.\nSamim tim ne čudi što porodica ima značajan uticaj na razvoj detetove motivacije bilo da je u pitanju motivacija za život, školu, ili sport. Uglavnom na predlog roditelja dete kreće na određeni sport, pogotovo ako su se i sami roditelji bavili sportom. Pored škole, sportski tim i sportska arena predstavljaju novi socijalni sistem u kom važe određena pravila ponašanja i gde je potrebna jaka želja i volja da se uspe.\nRoditelj kao primarna figura u životu deteta ujedno ima ulogu korisnog protivnika, nekog ko pored podrške i nežnosti predstavlja stimulus i zadaje izazove koje dete treba da savlada.\nSa popularizacijom sporta menja se i samo viđenje sporta, gde se on ne posmatra kao faktor koji doprinosi psihofizičkom zdravlju, već se posmatra kao biznis, mogućnost da dete razvije profesionalnu karijeru koja će njemu i porodici pružiti šansu za bolji život. Samim tim, roditelji ambiciozno kreću u sve sportske aktivnosti sa detetom, ponekad igrajući ulogu nekoristnog protivnika, umesto korisnog. Koristan protivnik stimuliše osobu na razvoj, dok nekorisni protivnik zanemaruje razvojne potrebe osobe i zapravo dovodi pre do stagnacije u razvoju, nego do napretka. Roditelj kao primarna figura u životu deteta ujedno ima i ulogu korisnog protivnika, nekog ko pored podrške i nežnosti predstavlja stimulus i zadaje izazove koje dete treba da savlada.\nDetetov ulazak u sportski svet se razvija kroz tri stadijuma. Tokom prvog stadijuma, kada imaju između 6 i 12 godina, deca učestvuju u velikom broju sportskih aktivnosti i ovaj stadijum se naziva stadijum isprobavanja. On je revelantan jer deca upoznaju koja su to pravila i zahtevi svakog sporta i testiraju koji sport bi bio najbolji za njih ili za koji sport bi oni bili najbolji. U drugom stadijumu, stadijumu specijalizacije, kada dete već uveliko zalazi u period adolescencije između 13 i 16 godine, sad već mladi sportisti se opredeljuju za jedan sport u koji će ulagati svoje snage i veštine, vreme i sebe. U ovom periodu treninzi postaju zahtevniji, trenerova očekivanja rastu i mladi sportista dobija svoju poziciju za koju se dalje usavršava. Treći stadijum – stadijum investiranja podrazumeva da je mladi sportista nakon 16 godine svestan šta je sve potrebno za uspeh u sportskom svetu i glavna motivacija mu je što bolje postignuće i usavršavanje svojih veština i tehnike. Porodica ima ključnu ulogu u ovom razvojnom periodu. Tokom perioda isprobavanja porodica treba da dopusti detetu da samo bira i menja sportove kojima se bavi, jer rano usmerenje na samo jedan sport bez prethodnog isprobavanja ostalih sportova dovodi do ranog odustajanja od sporta i razvoja neadekvatne motivacije i samim tim slabijeg uspeha u sportu. Tokom druga dva stadijuma mladom sportisti je neophodna podrška porodice jer opredeljenje i posvećivanje jednom sportu sa sobom nosi stres i pritisak, kao i izazove i odricanje od socijalnih druženja i izlazaka. U ovom periodu kada mladi sportista provodi više vremena na terenu nego van njega, porodica je ta koja mu daje osećaj sigurnosti i stabilnosti pružajući mu emocionalnu podršku, ali i priliku za socijalizaciju.\nTokom perioda isprobavanjaporodica treba da dopusti detetu da samo bira i menja sportove kojima se bavi, jer rano usmerenje na samo jedan sport bez prethodnog isprobavanja ostalih sportova dovodi do ranog odustajanja od sporta i razvoja neadekvatne motivacije i samim tim slabijeg uspeha u sportu.\nRoditelji se često izgube u detetovom treniranju i postaju deo tima i radnika koji se trude da mladi sportista ne oseti nikakve stresove van terena, na neki način postaju “sluge” mladom sportisti i bivaju mu na raspolaganju zanemarujući druge obaveze i svoj lični razvoj. Iako je glavna ideja ovakvog ponašanja omogućiti mladom sportisti da bude što bolji u onome što voli, zapravo mu se čini medveđa usluga, jer sportista uči da nije sposoban sam da izađe na kraj sa svim preprekama i veoma lako porodicu više ne vidi kao deo sistema kojem pripada već kao strukturu ljudi koja je tu samo njemu da pomogne. Često roditeljske ambicije prevaziđu detetove, ali i detetove sposobnosti da dostigne određene sportske nivoe. Postavljanje ličnih očekivanja i usmeravanje deteta ka ostvarivanju tih roditeljskih želja, zapravo stvara pritisak i određeni stepen ambivalencije prema sportu, čak i igranje zarad roditeljske ljubavi, a ne zarad ličnog afiniteta prema sportu. Neretko mladi sportisti, usled straha da će razočarati roditelje, potraže dodatne stimuluse kako bi poboljšali svoj performans, sve u cilju smanjenja razočarenja značajnih drugih. Dodatni pritisak se oseća u sportskim porodicama, gde postoji prećutni dogovor da će se detete baviti sportom kao što su se roditelji bavili i da će biti podjednako uspešno. U zavisnosti od porodične dinamike, dete iz sportske porodice može proceniti da je opasno biti uspešniji od roditelja u sportu i svojevoljno se povući koristeći različite izgovore. Sa druge strane, dete može percipirati da je neuspeh nedopustiv i da zanemari ostale segmente života samo kako bi zadovoljilo očekivanja roditelja i dobilo ljubav.\nRoditelji se često izgube u detetovom treniranju i postaju deo tima i radnika koji se trude da mladi sportista ne oseti nikakve stresove van terena, na neki način postaju “sluge” mladom sportisti i bivaju mu na raspolaganju zanemarujući druge obaveze i svoj lični razvoj.\nU svetu profesionalnog sporta, motivacija za sportom predstavlja jedan od ključnih faktora za uspeh, pored podrške od strane značajnih drugih. Sportisti koji su intrinzički motivisani (unutrašnja motivacija proističe iz lične potrebe i želje da se time bavi) postižu dugotrajnije i značajnije rezultate nego oni koji su ekstrinzički motivisani (spoljašnja motivacija podrazumeva da se sportista bavi sportom radi nagrada, poena, pohvala, pehara, novca itd.). Šta nam to zapravo govori? Razvijanje intrinzičke motivacije kod deteta predstavlja težak zadatak, ali zadatak koji daje dugotrajne rezultate i što je još važnije doprinosi većem zadovoljstvu životom kod deteta. Porodica može razviti unutar svog sistema motivacionu klimu koja se odnosi na učenje ili motivacionu klimu koja se odnosi na postignuće. Osobe koje su potekle iz porodice koja pre svega vrednuje trud, rad, zalaganje i savladavanje novih veština, razvijaju intrinzičku motivaciju koja na dalje doprinosi većem zadovoljstvu bavljenja sportom, i boljim rezultatima. Dete iz ovakve klime uči da je bitnije uspešno savladati neku veštinu ili tehniku nego dati najveći broj golova ili poena, ono je usmereno na svoj lični razvoj, a ne na puko takmičenje sa svojim vršnjacima. Sa druge strane, ukoliko porodica neguje motivacionu klimu koja je usmerena na postignuće ona uči dete da je najbitnije biti najbolji. Dete iz ovakve klime ima poteškoće u vršnjačkom kolektivu i timu jer svoje saigrače ne vidi kao sebi jednake, već kao objekte koji mu stoje na putu uspeha. Bavljenje sportom samim tim biva motivisano ekstrinzičkim potrebama, slavom, parama, pohvalama, a ne unutrašnjim potrebama da budu što bolji u onome što vole. Sportista koji je ovako motivisan igra za poene, ne za lepotu igre i ne za ljubav koju oseća prema igri. U ključnim trenucima, zbog uske usmerenosti, ne pokazuje kreativnost u igri, jer je sve vreme tokom treniranja i karijere bio usmeren na najveći broj poena, a ne na učenje novih veština. Kada se uporede deca koja potiču iz porodice koja ima motivacionu klimu usmerenu na učenje i onu koja je usmerena na postignuće, usmerenost na učenje štiti dete od stresa i pritiska, dok usmerenost na postignuće dovodi do veće sumnje u sebe, izgaranja i na kraju odustajanja od sporta.\nPorodica može razviti unutar svog sistema motivacionu klimu koja se odnosi na učenjeili motivacionu klimu koja se odnosi na postignuće.\nU početku kod dece se razvija motivacija koja je usmerena na učenje, pogotovu u stadijumu isprobavanja. Deca igraju sport ne da bi bili bolji od svojih vršnjaka, već da bi naučili kako da ubace loptu u koš ili gol. Sa ulaskom u stadijum specijalizacije kod dece se razvija motivacija usmerena na postignuće, gde se sada vršnjaci vide kao rivali pre svega, u cilju zadobijanja veće socijalne moći u vršnjačkom kolektivu. Na stadijumu investiranja, nakon 16 godine, trebalo bi da dođe do istovremenog postojanja ove dve motivacije, što bi podrazumevalo da mladi sportista trenira kako bi bio što bolji, ali da ujedno ima razvijenu motivaciju i za postignućem koja jača njegovu želju za pobedom i takmičenjem. Upravo porodica ima ulogu u razvoju motivacije tako što stimuliše i usmerava dete u ovom kritičnom periodu.\nKako porodica može da pomogne svom detetu budućem profesionalnom sportisti?\nKljučno je od malih nogu učiti dete da nije najbitnije biti prvi po svaku cenu, već da je bitnije naučiti što je više moguće na jedan prirodan i razvojan način – postepeno, ne postaje se broj jedan u svetu preko noći. Pohvale su sastavni deo vaspitanja, ali ih treba usmeravati tako da ističu ponos zbog uloženog truda, a ne samog rezultata. Nagrade ne trebaju da budu čisto materijalističke prirode, već ekvivalentne trudu koji je dete uložilo. Kada dete uči prve korake u sportu koje je izabralo treba ga podstaći da se trudi iako možda na prvom treningu ne pokazuje veliki talenat. Profesionalni sportista se dnevno suočava se velikim brojem izazova i stresova, ali porodica kao mreža podrške treba da predstavlja bazu od koje sportista počinje i kojoj se vraća kako bi se vratio u ravnotežu. Samim tim porodica treba na pravi način da usmerava budućeg sportistu, svesna njegovih ili njenih potreba, ali i dugotrajnog efekta razvoja motivacione klime u kojoj dete odrasta. Sportista koji je usmeren na savladavanje prepreka, učenje novih tehnika, veština, na lični razvoj kao sportiste i osobe, imaće razvijenu intrizičku motivaciju za sportom, ali i životom i zahvaljujući toj motivaciji će postići više i biće zadovoljan sopstvenim učinkom i životom. U redu je biti tu za sportistu u razvoju i pomoći mu u savladavanju novih izazova, ali ne treba preuzeti ulogu „sluge“.\nRoditelji se svakodnevno prispituju da li su dobro usmerili dete, da li ga dobro vaspitaju, i ove dileme ne nestaju ni kada dete odraste. Jedan od najtežih i celoživotnih zadataka jeste roditeljski zadatak i ono čega roditelji nisu svesni jeste da je u redu tražiti pomoć ili pitati za savet.\nCilj je naučiti mladog sportistu da se sam nosi sa svim dilemama i sumnjama, preprekama, transferima, promenama trenera, kako bi se u potpunosti razvio i zapravo bio vrhunski u svom polju. Dadiljanje i činjenje umesto deteta ne dovodi do zdravijeg i uspešnijeg sportiste, već do zavisne strukture ličnosti koja neće biti u stanju da samostalno donosi odluke i prihvati odgovornost za svoje postupke. Pritisak od strane roditelja da se se „mora“ biti uspešan, da „mora“ biti prvi, onemogućava sportistu da razvije lični odnos prema sportu i svim aktivnostima koje on podrazumeva. Usvaja roditeljski šablon i trudi se da ne razočara roditelje, što često dovodi do većeg stepena izgaranja, upotrebe psihoaktivnih supstanci i odustajanja od sporta. Normalno je imati očekivanja od svog deteta, ali očekivanja treba da budu realna i ne trebaju da se nameću detetu. Jedno je stimulisati dete u vidu podsticaja da se bavi onim što voli ili upoznavanja sa različitim sportovima, a drugo je voditi ga kroz život koristeći samo svoju mapu zacrtanu bez detetovog učešća. Zdrav takmičarski duh, gde se ne ponižava protivnik i ne stavlja fokus na broj ostvarenih pobeda već na uloženi trud, biće zdrava staza uspeha za mladog sportistu. Porodica je tu da ga upozna sa obe vrste motivacije, ali i da mu pomogne da istraži razloge zašto želi da se bavi sportom i da li zaista želi da bude profesionalni sportista.\nPohvale su sastavni deo vaspitanja, ali ih treba usmeravati tako da ističu ponos zbog uloženog truda a ne samog rezultata. Nagrade ne trebaju da budu čisto materijalističke prirode, već ekvivalentne trudu koji je dete uložilo.\nRoditelji se svakodnevno prispituju da li su dobro usmerili dete, da li ga dobro vaspitaju, i ove dileme ne nestaju ni kada dete odraste. Jedan od najtežih i celoživotnih zadataka jeste roditeljski zadatak i ono čega roditelji nisu svesni jeste da je u redu tražiti pomoć ili pitati za savet. Nekad nas bezgranična ljubav koju osećamo prema deci može zaslepiti i onemogućiti nas da vidimo u kom pravcu i kada naše dete treba i traži našu podršku i pomoć. Sport predstavlja specifičan svet sa preprekama i iskušenjima, pogotovo na profesionalnom nivou, stoga sportistima treba porodični sistem kako bi se osećali uravnoteženo i u skladu sa sobom. Emocionalna podrška i razumevanje, uz podsticaj na razvoj, sastojci su porodičnog sistema koji ne koštaju ništa, a znače mnogo.\n063/71 97 540


Međugodišnja inflacija u novembru 1,5 odsto, mesečna u padu\nIzvor\tTanjug\tdecembar 12, 2016\nBEOGRAD - Potrošačke cene u Srbiji pale su u novembru 2016 . godine za 0,1 odsto u odnosu na prethodni mesec, dok su na godišnejm nivou porasle za 1,5 procenata, saopštio je danas Republički zavod za statistiku.\nU poređenju sa decembrom 2015. godine, novembarska inflacija je zabeležila rast od 1,7 procenata.\nU novembru su u odnosu na oktobar pojeftinili hrana i bezalkoholna pića za 0,7 odsto, restorani i hoteli za 0,3, kao i alkoholna pića i duvan i komunikacije za po 0,1 procenat.\nNasuprot tome poskupeli su odeća i obuća za 0,9 posto, stan, voda, električna energija, gas i druga goriva, kao i transport za po 0,3 odsto.\nViše cene u novembru zabeležene su i u grupama nameštaj, pokućstvo i tekuće održavanje stana, i rekreacija i kultura za po 0,2 procenta, kao i zdravstvo i obrazovanje za po 0,1 odsto.\n« Nedimović: Za košnice u 2017. godini oko četiri miliona evra Vesić: U januaru u Ljubljani prezentacija beogradskih projekata »


Srbiju volimo - Dan srpske satire 16.februar\nDan srpske satire biće obeležen nizom događaja u organizaciji Beogradskog aforističarskog kruga, Udruženja književnika Srbije i Srpskog književnog društva.\nDan srpske satire, ustanovljen povodom 16. februara, kada je 1873. godine rođen najveći srpski satiričar Radoje Domanović, prethodnih godina obeležavao je BAK dodelom nagrada za najbolju knjigu aforizama.\nNagrada Beogradskog aforističarskog kruga za najbolju knjigu aforizama u prošloj godini biće dodeljena u petak, 14. februara Milanu Todorovu, za knjigu "Pokori se i počni", u UKS.\nNa dan rođenja Radoja Domanovića, 16. februara delegacija sastavljena od predstavnika BAK, UKS i SKD položiće cveće na bistu ovog pisca na Kalemegdanu a svremeni satiričari održaće prigodno slovo o autoru "Stradije", "Dange", "Vođe" i drugih neprevaziđenih satiričnih pripovedaka.\nObnova nezavisne srpske države stvorila je uslove za ubrzani razvoj muzičke umetnosti kao dragocenog i nezamenjivog elementa u kulturi jednog naroda izraženog nacionalnog individualizma. Kolektivno nacionalno osećanje je dovelo do formiranja ugledne srpske nacionalne muzičke škole koja će s lakoćom steći međunarodni ugled i autoritet. ...\nFestival u Kustinoj režiji\nSrpski film "Led" osvojio kiparsku ...


Novi servis Neon je zapravo veštački humanoid, Samsung ga otkriva na CES-u 2020? | PC Press\n31. decembar 2019. 7. januar 2020. Stefan Dević\nPrema relativno novom Twitter nalogu, projekat koji Samsung zove Neon je “artificial human”, a biće otkriven na CES-u 2020. Prema Neon sajtu i kompaniji Samsung, ovaj misteriozni projekat biće predstavljen 7. januara.\nIako je Samsung na Neon sajtu kao i na društvenim medijima štur sa informacijama, neke stvari su sigurne. Prvo, Neon sigurno nije sledeći korak za Bixby, Samsungovog digitalnog asistenta koji se takmiči sa Google Assistant-om, Siri, Alexa-om i ostalima. Neon to vrlo jasno objašnjava u tvitu. Drugo, zvaničan opis Neon-a je “digitalni čovek” – u slobodnom prevodu, što potvrđuje slika u ovom tvitu. Konačno, Samsung Neon će očigledno imati mogućnost da komunicira na više jezika, ako je verovati promotivnim fotografijama koje prikazuju engleski, kineski, španski i druge jezike.\nŠta je Neon, u stvari? To nije u potpunosti jasno. Pretpostavlja se da je neka vrsta softvera sa veštačkom inteligencijom koji će se prikazivati u nekoj formi i komunikacijom i slikom. Međutim, osim naslućivanja gledajući fotografije u Twitter postovima, moraćemo da sačekamo još nekoliko dana.\nTagovi: AI software, artificial human, CES 2020, Samsung Bixby, Samsung CES, Samsung Neon, veštačka inteligencija\n← WhatsApp više ne podržava Windows Phone\nVodič za kupovinu: Vreme za 4K TV →


Novi pretresi imovine Karadžića na Palama\n23. novembar/studeni, 2007.\nitalijanski pripadnici EUFOR-a u akciji pretresa na Palama, 23. novembar 2007\nEUFOR je u petak na Palama kod Sarajeva izvršio još jedan pretres stanova porodice haškog bjegunca Radovana Karadžića, te pretres stana njegovog nekadašnjeg pratioca, kao i radnog mjesta Karadžićevog zeta.\nEUFOR je oko 12.30 časova završio pretres pet lokacija na Palama provedenih s ciljem pronalaženja informacija i materijala koji bi pomogli otkrivanju mreže podrške Radovanu Karadžiću. Prema riječima portparola Glavne komande EUFOR-a Dejva Fildera, operacija je bila vrlo uspješna, jer je počela kao operacija srednje veličine pretraživanjem tri stana porodice Karadžić, a završila kao velika operacija proširena na pretres još dvije lokacije.\n"Pronašli smo određenu količinu materijala, uglavnom dokumentacije, od čega je dio u elektronskom obliku, što će biti izuzeto radi analize", rekao je Filder. Izuzeti materijal biće odvezen u bazu EUFOR-a u Butmiru na inicijalnu analizu, a potom predat službenicima Haškog tribunala, po čijem je nalogu i izvršen pretres stanova porodice Karadžić. "Pronađeni materijal može se koristiti u daljim istragama i pretresima koji se provode u cilju slabljenja mreže podrške Karadžiću", dodao je Filder.\nOn je podsjetio da je operacija EUFOR-a na Palama počela jutros u 5.00 časova pretresom stanova Karadžićeve supruge Ljiljane, sina Saše i kćerke Sonje. Tokom ovih pretresa, objasnio je Filder, došlo se do određenih informacija zbog čega je operacija proširena na pretres stana paljanskog biznismena Ranka Cicovića, nekadašnjeg Karadžićevog pratioca, i radnog mjesta Branislava Jovićevića, muža Sonje Karadžić, zaposlenog u "Energopetrolu".\nPortparol Glavne komande EUFOR-a rekao je da je operacija izvedena u saradnji sa NATO snagama i MUP-om Republike Srpske te da su lica zatečena u pretraživanim stanovima sarađivala. "Ovakve operacije biće nastavljene širom BiH jer još tragamo za četiri bjegunca od pravde", najavio je Filder.


Gojković otvorila „Dane Srpske u Srbiji“ (FOTO) - Politika - Dnevni list Danas\nPočetna » Vesti » Politika » Gojković otvorila „Dane Srpske u Srbiji“ (FOTO)\nDanas Online22.09.2021. 22:01\nMinistarka kulture i informisanja Maja Gojković otvorila je manifestaciju „Dani Srpske u Srbiji“ u Narodnom pozorištu u Beogradu i tom prilikom istakla da je ona još jedna potvrda čvrstih uzajamnih veza između Republike Srpske i Republike Srbije na svim poljima preko njihovog najlepšeg oblika, kulture.\n„S ponosom mogu da istaknem odličnu saradnju dva ministarstva, ustanova, institucija i pojedinaca. Ova manifestacija, koja se održava u 11 gradova u Srbiji, izvanredna je prilika da se ovdašnja publika u to uveri kroz predstave, raznovrsne programe i ostvarenja iz Republike Srpske“, napomenula je ministarka kulture.\nGojković je skrenula pažnju da su kultura i umetnost jedinstveni instrument za bolje povezivanje i spajanje društava i pojedinaca, te da kada je reč o Srbiji i Republici Srpskoj, povoljna okolnost za saradnju predstavlja i činjenica da kao narod vekovima delimo kulturni prostor, koji je istovremeno i multietnički, što doprinosi prožimanju i obogaćivanju kultura i na taj način sprečava njihovu zatvorenost, monotonost i postepeno opadanje.\n„Otvorenošću svoje kulture, stalnom brigom za sve vredno što su nam ostavili preci i prenošenjem toga na buduće generacije, stvaramo osnovu za razvoj savremenog stvaralaštva. To što stvorimo sada, jednoga dana takođe će postati deo kulturnog nasleđa. Njegovo očuvanje i nepristajanje na zaborav sopstvene prošlosti, uz konstantno zalaganje za bolju sadašnjicu, preduslov su za optimističan pogled u budućnost“, rekla je Gojković.\nMinistarka kulture ukazala je na važnost povezanosti Republike Srpske i Srbije koja je utemeljena na zajedničkom poreklu našeg naroda na obe strane, na istoj kulturi, tradiciji i običajima i dodala da je zaštita kulturnog i nacionalnog identiteta srpskog naroda zajednički cilj, koji nikog ne ugrožava.\n„Uverena sam da ćemo nastaviti našu plodonosnu saradnju, duboko svesni da je to zadatak Srbije kao matične države našeg naroda, ali i obaveza koju svi mi imamo prema precima i budućim generacijama“, naglasila je ministarka kulture.\nGojković je podsetila da su Narodna skupština Republike Srbije i Narodna skupština Republike Srpske usvojile gotovo identične zakone o zaštiti i očuvanju ćiriličkog pisma. na Dan srpskog jedinstva, slobode i nacionalne zastave, 15. septembra, čime je još jednom, u okviru odluke o zajedničkom obeležavanju istorijskih događaja i državnih praznika, iskazana namera i želja da se zajedno radi na ključnim pitanjima za nacionalni i kulturni identitet.\n„Ovo je važan iskorak ne samo u negovanju jezičke kulture, već i potvrda neraskidivih veza i zajedničke politike Republike Srbije i Republike Srpske“, navela je ministarka kulture i pozdravila dogovor predsednika Republike Srbije Aleksandra Vučića i Patrijarha srpskog Porfirija o izgradnji velikog memorijalnog centra na prostoru Donje Gradine, koji je podržao i srpski član Predsedništva Bosne i Hercegovine Milorad Dodik, ocenivši da će taj centar biti svesrpsko svetilište, mesto sećanja na jasenovačke žrtve i sve druge Srbe stradale u zločinima u 20. veku.\nGojković je tom prilikom najavila i pripremu realizacije „Dana Srbije u Srpskoj“ kako bi se predstavili kvalitetni i aktuelni sadržaji koji bi stvorili snažniji potencijal za proširenje saradnje.\n„Jačanje odnosa Republike Srbije i Republike Srpske od suštinskog je interesa za naš narod. Globalni procesi i istorijski tokovi često nisu bili blagonakloni prema bliskosti jednog istog naroda koji živi sa dve strane Drine. Zato je potrebno stalno podsticati i ohrabrivati sveobuhvatnu i intenzivnu saradnju u oblasti kulture, a naročito u negovanju kulture sećanja“, zaključila je Gojković.\nNa manifestaciji „Dani Srpske u Srbiji“, pored ministarke Gojković, obratili su se i predsednik Vlade Republike Srpske, Radovan Višković i Patrijarh srpski Porfirije.\nDani Srpske u SrbijiMaja GojkovićMinistarka kulture SrbijeRepublika SrpskaBeograd\nJedno reagovanje na “Gojković otvorila „Dane Srpske u Srbiji“ (FOTO)”\n23. septembra 2021. u 04.56\nKad’ ce dani Vojvodine u Srbiji?\nDruštvo • danas 15:17\nJoš 7.696 novoobolelih, 57 preminulih, 278 na respiratorima\nSport • danas 15:10\nSport • danas 15:08\nObradović pred Krku: I ova utakmica je prilika da se napreduje\nPreporuka Evropske komisije za dalje otvaranje klastera Srbije politički je veoma značajna ne samo kao podsticaj vladi da nastavi motivisano i odgovorno da realizuje svoje reformske planove, već i građanima Srbije, ali i svima u regionu, koji još jednom i na ovaj način dobijaju jasnu potvrdu o perspektivi članstva u EU, izjavila je danas premijerka Srbije Ana Brnabić.\nŽofre pozvao političke partije na konstruktivan dijalog zarad napretka Srbije na putu ka EU\nŠef delegacije Evropske unije (EU) u Beogradu Emanuele Žofre...\nPolitika • danas 14:36\nJovanović (Narodna stranka): Nastup opozicije u više kolona bi zbunio birače\nPolitika • danas 13:55\nPetković: Poslednjih nedelja svedoci smo provokacija Rosu\nPoslednjih sedmica svedoci smo povećanog broja organizovanih i sinhronizovanih...


Radovanović: Broj preminulih od korone prikriven, najveća podvala u istoriji srpske medicine\nBeta 11. avgusta 2020. 08:50\nEpidemilog Zoran Radovanović izjavio je da ne odstupa od ranije izrečenog stava da je bilo prikrivanja stvarnog broja preminulih od korone, nazivajući to „trgovinom mrtvima“.\n„I dalje smatram da se radi o najvećoj podvali u istoriji srpske medicije dugoj 800 godina“, rekao je Radovanić za list Danas, odgovorajući na navode gradskog odbora Srpske napredne stranke iz Šapca da radi u skladu sa političkim interesima predsednika Stranke slobode i pravde Dragana Djilasa.\nNavodeći da nije „Djilasov čovek“, Radovanović je rekao da takve napade ne vredi komentarisati jer je u pitanju ista matrica koju vladajuća stranka upotrebljava da se razračuna sa neistomišljenicima.\nSNS je u saopštenju navela da je gradonačelnik Šapca angažovao kao savetnika Radovanovića „koji još nije dokazao da ima licencu za obavljanje poziva, a u borbi protiv virusa ističe se pre svega borbom protiv republičkog Kriznog štaba i služenjem niskim političkim interesima Dragana Djilasa“.\n„Ja kao savetnik ne donosim nikakve odluke. Gradonačelnik Šapca može za različite oblasti da se konsultuje sa različitim ljudima. Uostalom ako tako gledamo, da li premijerka Ana Brnabić, koja rukovodi delom Kriznog štaba zaduženog za borbu protiv epidemije, ima licencu“, rekao je Radovanović.\nOn je rekao i da želi da veruje da njegove kolege koje su deo Kriznog štaba dele isti sistem vrednosti sa njim i da ih je stid toga što su stavljeni u isti koš sa ljudima koji govore ovakve stvari, misleći na navode SNS-a.\nJermenska diplomatkinja: Srbija izvezla mnogo više oružja u Azerbejdžan nego u…\nDjukanović: Srpski svet eufemizam za ideju velike Srbije\nBoško Obradović: Vučiću, ne možeš ućutkati sve Jelisavete Vasilić u…\nMarinika Tepić o poslovanju Brnabića i 'Aseka' obavestila…\nNarodna stranka pozvala gradsku vlast da odustane od prodaje Sava…\nSDS: Preko preduzeća Beogradski metro i voz izvlače se pare iz budžeta\nDirektor DFC: Želimo jačanje suvereniteta zemalja regiona,…\nMarinika Tepić o poslovanju Brnabića i 'Aseka'…\nPutin, Makron i Tramp pozivaju na hitan prekid vatre u…\nNVO: 'Batut' ignorisao rešenje Poverenika da…\nBakić: Srbija danas porobljena kao i pre Petooktobarskih…\nGrbović: Srbija nije upropaštena zbog neiskusnih već zbog…


Borovnica iz Srpca ide na tržište EU\nInfo servis Vlada Borovnica iz Srpca ide na tržište EU\nAutor Agro Servis\tSrijeda, 15 Juli 2015 10:21\nOvu pogodnost su dobili u sklopu sporazuma koji su nedavno potpisali Centar za poljoprivredu i ruralni razvoj CARD iz Banjaluke, Udruženje poljoprivrednih proizvođača "Bio Borovnica" iz Srpca i Agencija za razvoj malih i srednjih preduzeća "Apis" Srbac.\nCentar za poljoprivredu i ruralni razvoj - CARD je takođe učestvovao u odabiru proizvođača i pružio svu potrebnu stručnu i savjetodavnu pomoć te se obavezao da putem svog Marketing i Export Centra - MEC ponudi proizvedene količine borovnice u poslovnim susretima sa potencijalnim kupcima iz zemlje i inostranstva.\nAgencija za razvoj malih i srednjih preduzeća „Apis“ je pružala svu tehničku pomoć i promovisala zajednički rad i saradnju sa CARD-om i Udruženjem "Bio Borovnica".\nOva aktivnost je dio programa "Civilno društvo i ruralni razvoj u Bosni i Hercegovini - CiSaRD" koji je finansiran od strane švedske organizacije We Effect (Švedskog zadružnog centra).\nPrilikom posjete Srpcu, projekt koordinator CARD-a Bojan Čikić rekao je da je planirano da projekt bude nastavljen podrškom poljoprivrednim proizvođačima u uzgoju drugih poljoprivrednih kultura.\n"Postoje i druge poljoprivredne kulture koje mogu biti obuhvaćene Global G.A.P. standardom čime se omogućava lakši plasman na evropsko tržište i na tome ćemo raditi u narednom periodu", istakao je Čikić.\n"Zato se zahvaljujem na certifikaciji Global G.A.P. standarda jer bez toga bih teško mogao plasirati borovnicu u inostranstvo", istakao je Ivanović.


Račak, najnovije vesti - Naslovi.net\nNa današnji dan pre 22 godine počeli su vazdušni napadi NATO snaga na tadašnju Saveznu Republiku Jugoslaviju . Napadi iz vazduha trajali su 78 dana, a izvedeni su bez odobrenja Saveta bezbednosti UN. Obrazloženje pod kojim je NATO započeo… »\nJunački odgovor na agresiju\nSrbija 24. marta nizom komemorativnih manifestacija obeležava 22 godine od početka agresije NATO na tadašnju SR Jugoslaviju, koja je trajala 78 dana, odnela između 1.200 i 2.500 života, a ukupna ratna šteta je procenjena na više od 100 milijardi… »\nVoker, Račak i laži\nOtkrivanjem statue Vilijama Vokera u selu Račak, prilikom njegove posete Kosmetu februara meseca 2019. godine, kosmetski Albanci, predvođeni Hašimom Tačijem, nastojali su da i na taj način podastru svetskoj javnosti neistine o zbivanjima u tom selu… »\nGodišnjica masakra u kosovskom selu Račak, 15. januar, već 22 godine služi kao povod da se potvrdi zvanična politika poricanja zločina i ojača narativ o Srbiji kao žrtvi međunarodne zavere. Tog 15. januara 1999. godine, u zajedničkoj operaciji… »\nAngažmanom šefa misije OEBS-a na Kosovu Vilijama Vokera i medijskom manipulacijom dešavanja u Račku predstavljena su kao "masakr". Zbog toga je Srbiju bombardovao NATO. General potpukovnik Jovan Milanović rekao je da je Račak bio projekat koji je… »\nBeta pre 58 minutajoš 9 povezanih\nSutra ujutro hladno sa slabim mrazom, tokom dana sunčano i malo toplije\nNovi magazin pre 9 minutajoš 11 povezanih\nVučić i Dodik ''Torlaku'', donacija vakcina za Srpsku\nDnevnik pre 15 minutajoš 10 povezanih


Vladan Petrov: Insistirati na kompromisu oko Kosova | Српски правнички клуб\nVladan Petrov: Insistirati na kompromisu oko Kosova\nJedina prava alternativa za rešavanje pitanja Kosova i Metohije je dijalog, a ne njegovo odlaganje, izjavio je FoNetu profesor Ustavnog prava Vladan Petrov, koji smatra da da Beograd želi razgovor da bi se došlo do rešenja, ali ne i Priština, koja nastupa kao da je sve rešeno.\nMoramo da insistiramo na kompromisu i da verujemo da je moguć, iako u ovom trenutku ne izgleda da je tako, ocenio je Popov, u okviru serijala razgovora Kosinus.\nOn je novinaru FoNeta Nikoli Todoroviću rekao da pitanje Kosova i Metohije „suštinski“ ni za Prištinu nije rešeno.\nPrema rečima Petrova, prvo mora da se dođe do sporazuma da se razgovara o najtežim, statusnim pitanjima, na način da ona nisu zatvorena i time do istinskih pregovora.\nKompromis bi najverovatnije podrazumevao da Srbija prizna sve elemente državnosti Kosova, osim punog međunarodnog pravnog subjektiviteta, a da Kosovo prihvati tu činjenicu da još nije zaokružena država, niti će to, po Petrovu, „ikada moći da bude“.\nNapominjući da ne govori u prilog odlaganja rešenja, Petrov predviđa da će vremenom sve više dolaziti do izražaja „nesposobnost, nepostojanje pravog kapaciteta tog entiteta da bude pravna država, čega će biti svesni i kosovski Albanci“.\nNa pitanje da li bi za Srbiju, u slučaju postizanja međunarodno garantovanog dogovora, bila prihvatljiva stolica za Kosovo u Ujedinjenim nacijama (UN), Petrov se ogradio da nije stručan za međunarodno pravo.\nZa njega je, ipak, „imati stolicu u UN finalni čin definitivnog i konačnog priznanja i zaokruživanja državnosti jednog entiteta“.\nUkoliko bi do pregovora došlo, mislim da Srbija, pošto je već dosta toga dala, može da pristane praktično na sve, osim „upravo na članstvo Kosova u UN, odnosno stolicu u UN“, objašnjava Petrov.\nOn zadržava mogućnost da postoje „neki modusi koji bi doveli do toga da, u krajnjoj liniji, pravni okvir i nad teritorijom Kosova i Metohije bude pravni okvir Srbije, a da se, onda, pod tim uslovima, eventualno govori o nekakvom učešću u članstvu Kosova u organizaciji UN“.\nPetrov priznaje da govori „vrlo, vrlo neodređeno“, jer je pitanje Kosova i Metohije, pravnički rečeno, unikatno, pa nisu moguće paralele ili da se oslonac traži u rešenjima koja su postojala ili još postoje u nekim delovima sveta.\nUpitan o eventualnoj međunarodnoj konferenciji, uz učešće velikih sila, Petrov ističe da ima argumenata u prilog tome.\nOn je, međutim, bar u ovoj prvoj fazi više za pokušaj da se dođe do istinskih pregovora, do toga da se o statusnim pitanjima zaista otvoreno govori na način koji podrazumeva „da ovo pitanje nije rešeno“.\nPetrov ne zna u kojoj bi formi bili ti pregovori, jer su za to potrebna saznanja političke i diplomatske prirode.\nPovodom mogućnosti da se građani izjasne o rešenju za Kosovo, Petrovu se sada čini da ne bi trebalo žuriti, iako je ranije u nekoliko navrata govorio da je možda vreme za referendum.\nOn se poziva i na teoriju ustavnog prava i napominje da to mora da bude krajnje i izuzetno sredstvo, a „u svakom slučaju sredstvo kada će narod znati o čemu odlučuje“.\nPetrov ističe da je pitanje Kosova i Metohije suštinski identitetsko za srpski narod i u 21.veku, ali ne na način kako je to možda ranije predstavljeno, kao pitanje mitologije.\nSrbija na putu izgradnje sebe kao pravne države, prema stavu Petrova, mora da insistira na vrednostima koje su, ne samo njene nacionalne, već i vrednosti evropskog ustavnog identiteta – vladavina prava, teritorijalni integritet, ljudska prava.\nA to je, kako ukazuje, „sve negirano kad govorimo o takozvanoj kosovskoj državi“.\nOn naglašava da pitanje Kosova i Metohije nije pitanje isključivo našeg nacionalnog identiteta, nego dokaz evropskog ustavnog identiteta.\nMožda će odgovor da li je Evropa u krizi ili nije i da li može da izađe iz nje biti u narednih nekoliko godina dat i kroz konačno rešavanje pitanja Kosova i Metohije, zaključio je Petrov.\nCategories: Вести, Владан Петров |


17/09/2018 - Radio Borovo 100,7 FM\nDaily archive for 17/09/2018\nInfo plus, 17. septembar 2018.\nBy admin on 17/09/2018 / vesti\nTokom šest meseci, koliko deluje radna grupa za istraživanje ratnih zločina na području Vukovara, podignute dve krivične prijave za ratne zločine na Ovčari, potvrdio ministar unutrašnjih poslova Davor Božinović, komentarišući najavljeni protest u Vukovaru 13. oktobra, zbog neprocesuiranja ratnih zločina. Borovski vašar biće održan 30. septembra, najavila je predsednica Udruženja\nRezultati utakmica 3. kola 2. ŽNL VSŽ VU\nNakon dve pobede, fudbaleri borovske Sloge izgubili su juče u Trpinji od Sinđelića, rezultatom 1:4. Evo i ostalih rezultata utakmica trećeg kola Druge županijske fudbalske lige Vukovarsko-sremske županije Fudbalskog središta Vukovar. Sokol (Berak)-Mitnica (Vukovar) 0:2 Dunav (Sotin)-Croatia (Bogdanovci) 3:2 Hajduk (Bapska)-Hajduk (Tovarnik) 2:1 i Radnički (Vukovar)-Sremac (Ilača) 4:4 Nakon odigranog\nVukovar: Obeležavanje Nacionalnog dana borbe protiv nasilja nad ženama\nBy admin on 17/09/2018 / obaveštenja\nU okviru obeležavanja Nacionalnog dana borbe protiv nasilja nad ženama, Komisija za ravnopravnost spolova Vukovarsko-sremske županije, Udruženje B.a.B.e. i Grad Vukovar organizuju humanitarnu fudbalsku utakmicu. Utakmica će biti odigrana u sredu, 19. septembra s početkom u 16 i 30 na stadionu HNK “Mitnica” na Mitnici, gde će domaći klub igrati